hotchpotch/miracl-hf-unified huggingface dataset:
โดมทอง
โดมทอง จากบทประพันธ์ของ วราภา เป็นละครโทรทัศน์ซึ่งสร้างมาแล้วหลายครั้ง โดยถูกสร้างครั้งแรกทางช่อง 3 เมื่อปี พ.ศ. 2524 ต่อมาได้ถูกสร้างครั้งที่สองทางช่อง 7 เมื่อปี พ.ศ. 2542 และ พ.ศ. 2556 ซึ่งเป็นครั้งล่าสุด นำแสดงโดย วีรภาพ สุภาพไพบูลย์ และ ทัศนียา การสมนุช ร่วมด้วยนักแสดงชั้นนำอีกมากมาย ทั้งนี้ด้วยความที่ละครโทรทัศน์ก่อนหน้านั้นเรื่อง "อาญารัก" โดยดีด้า ได้รับผลตอบรับดี ช่อง 7 จึงอนุมัติให้ดีด้าสร้างละครโทรทัศน์อีกเรื่องมาต่อทันที นั้นคือ "โดมทอง"
วิรงรอง หญิงสาวผู้เพิ่งเรียนจบจากสหรัฐอเมริกา หลังจากกลับมาอยู่ในประเทศไทยได้ไม่นาน เธอกับ พิชญ์ แฟนหนุ่มที่มีแผนจะแต่งงานกัน แต่แล้วเธอก็ตัดสินใจตัดขาดจากพิชญ์ เพราะพิชญ์เป็นผู้ชายเจ้าสำราญ คบหากับผู้หญิงมากมาย หนึ่งในนั้นก็คือ พิณทอง หญิงสาวผู้บริสุทธิ์แสนซื่อ เธอจึงต้องการหนีจากกรุงเทพฯไป เพื่อให้ห่างจากพิชญ์ จึงได้รับการติดต่อจากคุณสุรภี ผู้มีศักดิ์เป็นป้าของเธอ ให้เดินทางไปที่ "โดมทอง" คฤหาสน์หลังใหญ่ที่ห่างไกล เพื่อเป็นคนดูแลคุณหญิงมณฑา หรือท่านผู้หญิงสรรักษ์ไกรณรงค์ ในอดีต
ระหว่างเดินทางเธอได้พบกับ พันธุ์สูรย์ ชายหนุ่มบนรถไฟที่เตือนเธอถึงโดมทอง และเมื่อไปถึง วิรงรองต้องพบกับความแปลกประหลาดแบบน่าสะพรึงกลัวของโดมทอง สถานที่อันกว้างขวาง และผู้ที่อยู่อาศัยในที่แห่งนี้ เมื่อมาถึงเธอก็พบกับผู้หญิงประหลาดที่เดินไปเดินมาในบ้าน แต่เมื่อเข้าไปใกล้แล้วกลับหายตัวไปเหมือนผี พร้อมกับผู้ชายแต่งกายชุดย้อนยุคที่ขี่รถม้ามาจอดใต้ห้องนอนของเธอ และเสียงเพลง "นางครวญ" ที่ดังก้องมาจากห้องโดมที่ปิดตายสนิท ทุกคืนวันพระจันทร์เต็มดวง และคุณอดิศวร์ หรือคุณลบ เจ้าของคฤหาสน์โดมทองอันใหญ่โต ผู้มีบุคลิกเย็นชา รวมถึงท่าทีของคุณหญิงมณฑาที่ตื่นกลัวและไล่เธอออกจากที่นี่ ทันทีที่พบเห็นครั้งแรก โดยระล่ำระลักว่าเธอเป็น พลับพลึงกลับชาติมาเกิด ทั้งที่ใครหลายคนต่างบอกว่าพลับพลึงได้ตายไปนานแล้ว
อดิศวร์ ต้องการรั้งตัววิรงรองไว้ที่นี่ จนกว่า พิณทอง หลานสาวของตนเองจะได้แต่งงานแล้วกับพิชญ์ ซึ่งเป็นคนรักเก่าของวิรงรอง เพราะอดิศวร์เชื่อว่าวิรงรองเป็นผู้หญิงที่ชอบจับผู้ชายไปทั่ว หลังแต่งงานพิชญ์และพิณทอง จะเดินทางมาฮันนีมูนที่นี่
ความลับของโดมทอง และเรื่องราวลึกลับทั้งหมด เป็นปริศนาที่วิรงรองต้องการจะไข แม้คุณหญิงมณฑาจะพูดอยู่เสมอว่า ห้ามขึ้นไปบนโดม เพราะที่นั่นมันถูกสาป
ฤดูพายุไต้ฝุ่นแปซิฟิก พ.ศ. 2510
ฤดูพายุไต้ฝุ่นแปซิฟิก พ.ศ. 2510 (ค.ศ. 1967) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนมิถุนายนและธันวาคม วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก
ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2510
พายุหมุนเขตร้อนในแอ่งแปซิฟิกนี้ ศูนย์ร่วมการเตือนภัยไต้ฝุ่นของสหรัฐอเมริกาได้กำหนดหมายเลขและเติมตัวอักษร "W" ข้างหน้า
สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) จะใช้ชื่อของตนเองเมื่อมีพายุก่อตัวหรือทวีความรุนแรงในพื้นที่รับผิดชอบของฟิลิปปินส์ (Philippine area of responsibility)
มีดีเปรสชันเขตร้อนทั้งหมด 40 ลูกที่ก่อตัวในปีนี้ภายในมหาสมุทรแปซิฟิกตะวันตก
เจ้าพิริยเทพวงษ์
เจ้าพิริยเทพวงษ์ หรือ เจ้าหลวงพิริยเทพวงศ์ ทรงเป็นเจ้าผู้ครองนครแพร่ องค์ที่ 22 (องค์ที่ 4 แห่งราชวงศ์เทพวงศ์) ตรงกับรัชสมัยพระบาทสมเด็จพระจุลจอมเกล้าเจ้าอยู่หัว และเป็นต้นราชตระกูลเทพวงศ์
เจ้าพิริยเทพวงษ์ มีพระนามเดิมว่า "เจ้าน้อยเทพวงศ์" เป็นราชโอรสในพระยาพิมพิสารราชา และแม่เจ้าธิดาเทวีได้รับการแต่งตั้งให้เป็นพระยาอุปราชเมื่อปี พ.ศ. 2421 เมื่อราชบิดาประชวร ท่านก็ได้ว่าราชการแทน จนได้รับสถาปนาเป็นเจ้าเมืองแพร่เมื่อวันที่ 5 เมษายน พ.ศ. 2432 มีราชทินนามว่า ""พระยาพิริยวิไชย อุดรพิไสยวิผารเดช บรมนฤเบศร์สยามมิศร์ สุจริตภักดี เจ้าเมืองแพร่"" และเลื่อนเป็นเจ้านครเมืองแพร่ในปี พ.ศ. 2443 มีราชทินนามว่า ""เจ้าพิริยเทพวงษ์ ดำรงอุดรสถาน ประชานุบาลยุติธรรมสถิตย ผริตบุราธิบดี เจ้านครเมืองแพร่""
ในปีพ.ศ. 2445 ได้เกิดความไม่สงบขึ้นในเมืองแพร่ โดยพวกไทใหญ่หรือเงี้ยวที่ได้เข้ามาอยู่อาศัยในเมืองแพร่ และทำมาหากินในการขุดพลอย ประเภทพลอยไพลินที่ตำบลบ่อแก้ว อำเภอเด่นชัย จังหวัดแพร่ในปัจจุบัน ได้ทำการก่อจลาจลในเมืองแพร่เมื่อวันที่ 25 กรกฎาคม พ.ศ. 2445 จากเหตุการณ์ครั้งนี้ เจ้าเมืองแพร่ถูกกล่าวหาว่าคบกับพวกเงี้ยว พระบาทสมเด็จพระจุลจอมเกล้าเจ้าอยู่หัวจึงโปรดเกล้าฯ ให้ถอดจากยศตำแหน่ง ริบเครื่องราชอิสริยาภรณ์ทั้งหมดคืน ท่านจึงไปใช้ชีวิตบั้นปลายที่เมืองหลวงพระบาง ประเทศลาว และได้พำนักอยู่ที่นั่นจนกระทั่งพิราลัยในปี พ.ศ. 2455 แม้จนสุดท้ายแล้วพระบาทสมเด็จพระจุลจอมเกล้าเจ้าอยู่หัวจะทรงพิโรธต่อการเรียกร้องความไม่เป็นธรรมของเจ้าหลวงเมืองแพร่อย่างไร พระองค์ก็ทรงออกมาปกป้องว่า เจ้าหลวงพิริยะเทพวงษ์นั้น แม้จะกลับมาชิงบ้านเมืองคืนจริง ก็ไม่ใช่ความคิดของเจ้าหลวงแต่เป็นนโยบายของฝรั่งเศส พระองค์ทรงให้เจ้านายทายาทเจ้าหลวงอยู่อย่างสงบสุขด้วยเจ้านายราชวงศ์จักรีที่ทรงวางใจคือสมเด็จกรมพระยาดำรงราชานุภาพ มือขวาของพระองค์นั่นเอง ส่วนเจ้านายที่ถูกคาดโทษพระองค์ก็ให้ทำหน้าที่ปราบโจรผู้ร้ายชดใช้ยุคสมัยของเจ้าพิริยเทพวงศ์ครองเมืองแพร่ อาชีพที่สร้างความมั่งคั่งให้แก่ ผู้ประกอบการคือ การทำป่าไม้ จึงเป็นที่สนใจของบริษัททำไม้ทั้งของชาวไทยและชาวต่างประเทศ รวมทั้งเจ้านายพื้นเมือง ตั้งแต่เจ้าผู้ครองเมืองลงมาถึงเจ้านาย บุตรหลานต่างมีอาชีพในการทำ ป่าไม้ซึ่งได้รับสัมปทานจากรัฐบาลบริษัทต่างประเทศ มีบริษัทบอมเบย์เบอร์ม่าของอังกฤษ และประชาชนในบังคับของอังกฤษ มีชาวพม่าและไทใหญ่หรือเงี้ยวเข้ามาทำกิจการทำไม้ในแพร่ รวมทั้งบริษัทอีสต์เอเชียติกของเดนมาร์กด้วยที่มีสัมปทานในการทำป่าไม้สักในเมืองแพร่
เจ้าพิริยเทพวงษ์ มีพระชายาทั้งหมด 8 องค์ ดังนี้
ไม่มีราชบุตรด้วยกัน ได้รับเจ้าสุนันตา วงศ์บุรี (ธิดาเจ้าบุรีรัตน์ (น้อยหนู มหายศปัญญา)กับแม่เจ้าคำ มาเป็นธิดาบุญธรรม) สมรสกับ หลวงพงษ์พิบูลย์ (เจ้าน้อยพรหม วงศ์พระถาง)
เจ้าหญิงนัดดาเจ้าอุปราช เมืองหลวงพระบาง (ขณะลี้ภัยไปอยู่เมืองหลวงพระบาง)ราชสกุลของทายาทสายเจ้าหลวงพิริยเทพวงษ์ คือ เทพวงศ์ แพร่พันธุ์ แก่นจันทร์หอม แก่นหอม ส่วนนามสกุลของธิดาเจ้าหลวงที่ต้องใช้ของฝ่ายสามีคือ เตมียานนท์ ศรุตานนท์ วรราช บุตรรัตน์ และ ณ น่าน ถือเป็นเจ้าผู้ครองนครประเทศราชล้านนาองค์แรกที่ได้รับ
เอ็นจีซี 6357
เอ็นจีซี 6357 () เป็นเนบิวลากระจายใกล้ ๆ เอ็นจีซี 6334 อยู่ในกลุ่มดาวแมงป่อง เนบิวลามีดาวฤกษ์ก่อกำเนิดจำนวนมากป้องกัน โดยจานมืดของแก๊ส และดาวฤกษ์อายุน้อยที่ห่อในการขยายรัง
จวบ เฮล
จวบ เฮล (พ.ศ. 2452 - พ.ศ. 2518) เป็นนักการเมืองของประเทศกัมพูชาจากพรรคสังคมราษฎร์นิยม เขาได้ดำรงตำแหน่งรักษาการประมุขแห่งรัฐกัมพูชาถึง 2 ครั้ง ครั้งแรกตั้งแต่ 3 เมษายน พ.ศ. 2503 – 6 เมษายน พ.ศ. 2503 ครั้งที่สองตั้งแต่ 13 มิถุนายน พ.ศ. 2503 – 20 มิถุนายน พ.ศ. 2503
กลุ่มภาษาทรานส์-นิวกินี
กลุ่มภาษาทรานส์นิวกินี (Trans–New Guinea; TNG) เป็นกลุ่มอย่างกว้างของภาษาในตระกูลภาษาปาปัว ที่ใช้พูดบนเกาะนิวกินีและเกาะใกล้เคียง แม้ว่าจะรู้จุดศูนย์กลางของภาษาได้อย่างแน่นอน แต่ขอบเขตและจำนวนภาษาที่เป็นสมาชิกยังเป็นที่โต้แย้ง มีข้อเสนอเกี่ยวกับลักษณะของกลุ่มภาษานี้ต่างกันถึง 3 แบบ
แม้ว่าตระกูลภาษาปาปัวเป็นกลุ่มของภาษาที่มีเอกสารกล่าวถึงน้อยที่สุด แต่ภาษากลุ่มนี้กลับเป็นที่รู้จักกันดี กลุ่มภาษาเอเลมันถูกเสนอขึ้นเป็นครั้งแรกโดย S. Ray เมื่อ พ.ศ. 2450 และกลุ่มภาษาอ่าวไรใน พ.ศ. 2462 แต่จุดเริ่มต้นของกลุ่มภาษาทรานส์นิวกินีคือข้อเสนอของ Stephen Wurm ใน พ.ศ. 2503 ในนามของกลุ่มภาษาพื่นที่สูงของนิวกินีตะวันออก ซึ่งต่อมา Malcolm Ross ได้แตกออกเป็นกลุ่มย่อยๆใน พ.ศ. 2548 ข้อเสนอนี้เป็นการเชื่อมโยงภาษากลุ่มต่างๆ คือ ชิมบู-วะห์กี โกโรกา และไกนันตูเข้าด้วยกัน ต่อมา ใน พ.ศ. 2513 Clemens Voorhoeve และ Kenneth McElhanon ได้แสดงรากศัพท์ที่มีความคล้ายคลึงกัน 91 คำ ระหว่างภาษานิวกินีตอนกลางและตอนใต้ กับภาษากลุ่มฟินิสเตอเร-ฮวน แต่ไม่ได้ศึกษาว่าความสัมพันธ์นี้เกิดจากสภาพทางภูมิศาสตร์ การยืมคำหรือการเปลี่ยนแปลงตามโอกาส พวกเขาเลือกใช้คำว่าทรานส์นิวกินีเพราะแนวโน้มของภาษากลุ่มนี้ได้แพร่กระจายไปตลอดเกาะนิวกินี จากคาบสมุทรบอมเบอไรในอิเรียนจายาตะวันตกและไปจนถึงคาบสมุทรฮวนทางตะวันออกในปาปัวนิวกินี
ใน พ.ศ. 2518 Wurm ยอมรับข้อเสนอของ Voorhoeve และ McElhanon และพยายามเชื่อมโยงภาษาในเกาะติมอร์เข้าในกลุ่มภาษาทรานส์-นิวกินีตะวันตก ซึ่งเป็นการขยายขอบเขตของภาษานี้ ให้ครอบคลุมเกาะนิวกินี เกาะติมอร์ และเกาะใกล้เคียง รวมภาษาไว้ 500 ภาษา มีผู้พูดมากกว่า 2,300,000 คน แต่หลักฐานที่ใช้เชื่อมโยงยังมีจุดให้โต้แย้งได้ เนื่องจากลักษณะทางไวยากรณ์เป็นสิ่งที่หยิบยืมกันได้ ภาษาในตระกูลภาษาออสโตรนีเซียนหลายภาษาบนเกาะนิวกินีมีโครงสร้างทางไวยากรณ์คล้ายกับภาษาในตระกูลภาษาปาปัว ในขณะที่ภาษาในตระกูลภาษาปาปัวหลายภาษาก็รับเอาลักษณะของภาษาในตระกูลภาษาออสโตรนีเซียนเข้ามา ทำให้นักภาษาศาสตร์เช่น William Foley ปฏิเสธข้อเสนอของ Wurm หันไปยอมรับข้อเสนอของ Voorhoeve บางส่วน ไม่ยอมรับกลุ่มภาษาทรานส์นิวกินี และแตกเป็นกลุ่มภาษาย่อยๆมากมาย
ใน พ.ศ. 2548 Malcolm Ross ได้เสนอข้อเสนอเกี่ยวกับกลุ่มภาษาทรานส์-นิวกินีขึ้นใหม่ โดยใช้ข้อมูลจากรากศัพท์เพียงอย่างเดียว ทำให้มีความคล้ายคลึงกับสมมติฐานของ Wurm ถึง 85%
ภาษาในกลุ่มนี้ส่วนใหญ่มีผู้พูดไม่กี่พันคน มีเพียงสี่ภาษาเท่านั้น คือภาษาเมลปา ภาษาเองา ภาษาดานีตะวันตก และภาษาเอการี ที่มีผู้พูดมากกว่า 100,000 คน ภาษาที่มีผู้พูดมากที่สุดที่อยู่นอกเกาะนิวกินีคือภาษามากาแซ บนเกาะติมอร์ มีผู้พูด 70,000 คน ความหลากหลายทางด้านสัทศาสตร์ของภาษาในกลุ่มนี้พบมากในบริเวณที่สูงภายในเกาะนิวกินี ซึ่งเป็นบริเวณตอนกลางและด้านตะวันออกของเกาะนิวกินี บริเวณอิเรียนจายาที่อยู่ในประเทศอินโดนีเซีย มีความหลากหลายของภาษาน้อยกว่า Ross อธิบายปรากฏการณ์นี้ว่า เดิมผู้พูดภาษาเหล่านี้อยู่ที่บริเวณที่สูงของเกาะแล้วค่อยๆแพร่กระจายลงมา และเคลื่อนย้ายไปทางตะวันตกสุดเพียงเกาะติมอร์ เนื่องจากการขยายตัวเข้ามาของผู้พูดภาษากลุ่มออสโตรนีเซียน
เซากัม คอย
ปีเตอร์ เซากัม คอย (2 กุมภาพันธ์ พ.ศ. 2458 - 14 พฤศจิกายน พ.ศ. 2551) เป็นรักษาการประธานาธิบดีแห่งสาธารณรัฐเขมรในประเทศกัมพูชา เป็นเวลา 12 วัน ในเดือนเมษายน พ.ศ. 2518
เซากัม คอย เกิดเมื่อวันที่ 2 กุมภาพันธ์ พ.ศ. 2458 เขาเข้าเป็นทหารในกองทัพเขมรเมื่อปี 2483 เมื่อเขาทำงานได้ 25 ปี เขาก็ได้รับยศเป็นพันเอกเมื่อปี 2496 นายพลเรือโทในเวลาต่อมา ต่อมาเขาได้ดำรงตำแหน่งประธานสภาแห่งชาติเขมรเมื่อปี 2515
เขาเริ่มทำงานเมื่อ 1 เมษายน 2518 เมื่อนายพลลน นล และครอบครัวเดินทางเยือนเกาะบาหลีที่ประเทศอินโดนีเซียตามคำเชิญของเพื่อนของเขา ประธานาธิบดีซูฮาร์โตแห่งอินโดนีเซีย
ระยะเวลาการดำรงตำแหน่งของเซากัม คอยนั้นค่อนข้างสั้น เขาไปจากพนมเปญพร้อมกับอัครทูตชาวอเมริกัน จอห์น กุนเธอร์ ดีน โดยอาศัยเฮลิคอปเตอร์CH-53ระหว่างการอพยพของเจ้าหน้าที่สถานทูตและพลเรือนอเมริกัน เมื่อวันที่ 12 เมษายน 5 วันก่อนพนมเปญจะถูกยึดโดยเขมรแดง.
เซากัม คอยเสียชีวิตเมื่ออายุได้ 93 ปี ที่สตอกตัน แคลิฟอร์เนีย สหรัฐอเมริกา เมื่อวันที่ 14 พฤศจิกายน พ.ศ. 2551
เดอะเดโม
เดอะเดโม () เป็นค่ายเพลงในเครืออาร์เอส ก่อนที่จะเป็นค่ายเพลงนั้นเดอะเดโมเป็นโปรเจกต์พิเศษของค่ายกามิกาเซ่ ในชื่อโปรเจกต์ เดโมโปรเจกต์ ()
เดโมโปรเจกต์เริ่มเกิดขึ้นในปี พ.ศ. 2555 ประกอบไปด้วย นิว - ชลัชจักร ตรีนงลักษณ์, โซ่ - ศตายุ นาคทองเพชร ซึ่งเคยมีวงดนตรีร่วมกับกลุ่มเพื่อนๆในชื่อวง สปลิท, ฟ้า - อริสรา บัวปรางค์ และ แครอล - อริศรา โรเซ็นดาห์ล มีผลงาน cover มากมาย ทั้ง 4 คนเข้าตาทีมงานของอาร์เอสจึงได้เข้ามาเป็นศิลปินฝึกหัด จากนั้นด้วยความสนิทสนมและความชอบในเพลงแนวเดียวกัน ทั้งหมดจึงได้รวมกลุ่มกัน มีผลงาน cover ออกมา ก่อนจะเปิดตัวเป็นศิลปินด้วยเพลง "วัยรุ่นครั้งเดียว" หลังจากนั้นจึงได้แยกกันไปมีผลงานของตัวเอง ในปี พ.ศ. 2556 ฟ้าและแครอลได้รวมตัวกันในโปรเจกต์ อริศ(ส)รา (Arisara) ก่อนที่จะมีข่าวลือว่าแครอลได้ขอลาออกไป หลังจากนั้นจึงได้เปิดตัวศิลปินใหม่ คือ เจฟ - วรกมล ชาเตอร์ ก่อนที่เดโมโปรเจกต์จะแยกออกมาเป็นค่ายเพลงอย่างเต็มตัวในชื่อ เดอะเดโม ภายใต้สังกัดอาร์เอส ต่อมาในปี พ.ศ. 2557 ทางค่ายได้เปิดตัวศิลปินใหม่ คือ อั๋น - เจษฎา ตรีรุ่งกิจ และในช่วงปลายปี พ.ศ. 2557 ค่ายเดอะเดโมก็ถูกยุบรวมเข้าเป็นส่วนหนึ่งของค่าย การ์เด้น มิวสิค
ฝิ่นน้ำ
ฝิ่นน้ำ หรือ ป๊อปปี้น้ำ (; (Willd.) Buchenau) เป็นพืชน้ำที่มีการกระจายตัวใน ทวีปอเมริกาใต้ อเมริกากลาง เปอร์โตริโก, ทรินิแดด และ เนเธอร์แลนด์แอนทิลลีส มีปลูกเป็นไม้ประดับในหลายประเทศเช่น ออสเตรเลีย นิวซีแลนด์ แอฟริกาใต้ ฟิจิ เฟรนช์โพลีเนเซีย
เชิงเทียน
เชิงเทียน เป็นเครื่องตั้งเทียนหนึ่งเล่มหรือกว่านั้นเพื่อประโยชน์ในการให้แสงสว่าง ประกอบพิธีกรรม หรือประดับตกแต่ง
ก่อนมีไฟฟ้า เทียนตั้งไว้ในห้องนอนโดยใช้เชิงเทียนซึ่งสั้นกว่าเชิงทั่วไปและมีถาดกว้างไว้รองรับน้ำตาเทียน ครั้นแสงไฟฟ้าเข้าแทนแสงเทียนในหลายภาคส่วนของโลก เทียนก็ยังใช้ประดับในบางโอกาส
อนึ่ง เทียนยังมักใช้ในศาสนพิธีและใช้เพื่อประโยชน์ทางจิตวิญญาณ เช่น เชิงเทียนยาวและตะเกียงสักการะนั้นพบได้ในวัดคริสต์ทั่วไป ขณะที่ชาวยิวมักตั้งเทียนสองเล่มไว้ในบ้าน ณ คืนวันศุกร์เพื่อบ่งบอกถึงวันธรรมสวนะ ชาวยิวยังใช้เชิงเทียนพิเศษอีกหลายชนิด คือ ฮานูเกียห์ (Hanukiah) ซึ่งมีเชิงตั้งแต่แปดเชิง รวมถึงชนิดฮานุกกาห์ (Hanukkah) และเมโนราห์ (menorah)
ส่วนประเทศอิสราเอลนั้นใช้สัตภัณฑ์ (seven-branched candelabra) ที่เรียกว่า "เมโนราห์" (Menorah) เป็นสัญลักษณ์ประจำชาติ สื่อถึงสัตภัณฑ์ที่เคยนิยมใช้กัน ณ วัดในกรุงเยรูซาเลม
เชิงเทียนยังปรากฏในวัฒนธรรมสมัยนิยมหลายครั้ง เป็นว่า ได้รับการเอ่ยถึงในบทร้อยกรองสำหรับเด็กเรื่อง "แจ็กบีนิมเบิล (Jack Be Nimble)" และในเกมคลูเอโด (Cluedo) ทั้งยังปรากฏเป็นตัวละครชื่อ ลูมีแยร์ (Lumiere) ในภาพยนตร์แอนิเมชันเรื่อง "โฉมงามกับเจ้าชายอสูร (Beauty and the Beast)" นอกจากนี้ เมื่อแสดงเปียโน ลิเบอราชี (Liberace) นักดนตรีชาวอเมริกัน มักตั้งเชิงเทียนไว้บนเปียโนหลังใหญ่ ส่วนในภาพยนตร์เรื่อง "บุลเดอแรม (Bull Durham)" นั้น ขณะประชุมกันเป็นการรีบด่วนระหว่างแข่งขันเบสบอล ตัวละครชื่อ แลร์รี (Larry) ซึ่งโรเบิร์ต วอห์ล (Robert Wuhl) แสดง ก็ได้แนะนำให้ใช้เชิงเทียนเป็นขันหมาก
มีเกล โตว์ซอง
มีเกล โตว์ซอง นูเญซ () เกิดวันที่ 7 เมษายน ค.ศ. 1987 ที่ตาร์ราซา จังหวัดบาร์เซโลนา ซึ่งเป็นผู้ฝึกสอนผู้รักษาประตูสโมสรฟุตบอลจังหวัดราชบุรี ในการแข่งขันไทยพรีเมียร์ลีก
ทั้งนี้ เขาเคยเป็นผู้ฝึกสอนศิวรักษ์ เทศสูงเนิน เมื่อครั้งที่ทำหน้าที่ร่วมกับสโมสรฟุตบอลบุรีรัมย์ ยูไนเต็ด กระทั่งมาเป็นผู้รักษาประตูระดับแถวหน้าของประเทศ
มิเกล โตว์ซอง เริ่มเรียนรู้การเป็นผู้ฝึกสอนผู้รักษาประตูตั้งแต่อายุ 17 ปี หลังจากได้เอไลเซนจึงได้เริ่มอาชีพผู้ฝึกสอนในวัย 20 ปี ให้แก่สโมสรแมนเรซา (CE Manresa) ทีมในดิวิชัน 3 และได้ร่วมงานกับทีมต่าง ๆ หลายทีมในลีกของประเทศสเปนและสถาบันฝึกสอนของสโมสรอัสปัญญอล ทีมดังในลาลีกาสเปน ในระดับทีมชาติได้เป็นผู้ฝึกสอนผู้รักษาประตูให้แก่ทีมชาติอันดอร์รา (Andorra National Team)
หลังจากประสบความสำเร็จในรายการเซกุนดาดีบีซีออน เบเมื่อครั้งที่ร่วมงานกับเซเอเอเลโอสปีตาเลตกับทีมเซเดกัสเตลลอง เขาก็ได้สิ้นสุดส่วนเกี่ยวข้องกับทีมดังกล่าวในช่วงเวลาเพียง 4 เดือนต่อมา ซึ่งผลงานในฤดูกาล 2011-2012 คือการเป็นผู้ฝึกสอนผู้รักษาประตูและเป็นนักวิเคราะห์กลยุทธ์ให้แก่สโมสรฟุตบอลเซเอซาบาเดย์ ทีมในเซกุนดาดีบีซีออน (ดิวิชัน 2)
ในฤดูกาล 2012 ได้เข้ามาทำหน้าที่เป็นผู้ฝึกสอนผู้รักษาประตูให้แก่สโมสรฟุตบอลบุรีรัมย์ ยูไนเต็ด ในการแข่งขันไทยพรีเมียร์ลีกและประสบความสำเร็จกับทีมดังกล่าวในรายการแข่งขันเอฟเอคัพและโตโยต้าคัพ ปัจจุบันได้ประกาศสิ้นสุดสัญญากับสโมสรฟุตบอลบุรีรัมย์ ยูไนเต็ด ผ่านทางเฟซบุ๊กส่วนตัวแล้ว
ซูบารุ บีไนน์สแกมเบลอร์
Subaru B9 Scrambler ออกแบบให้เป็นรถยนต์ คลาสสิคสปอร์ต เปิดประทุน ความยาว4.2เมตร 2ที่นั่ง ขับเคลื่อนด้วยเครื่องยนต์บอกเซอร์ไฮบริดขนาด2ลิตรมีพละกำลัง 140 แรงม้า (104 กิโลวัตต์) ตัวรถออกแบบโดยAndreas Zapatinas
รถแนวคิดนี้นำมาแสดงครั้งแรกใน งานโตเกียวมอเตอร์โชว์ ปี 2003 ออกแบบโดยได้รับอิทธิพลจากอากาศยานของซูบารุ เห็นได้จากกระจังหน้าหน้าที่ปรากฏมีลักษณะเหมือนเรามองเครื่องบินจากด้านหน้า
ซูบารุ เอสอาร์ดีวัน
Subaru SRD-1 (Subaru Research and Design) สร้างขึ้นมาตามแนวคิด "ยนตกรรมในฝันสำหรับยุค90และอนาคต" รถแนวคิดSRD-1ไม่ได่มีการผลิตเพื่อจำหน่าย แต่สร้างขึ้นมาเพื่อตอกย้ำความเป็นผู้นำด้านรถ "สเตชั่น วากอน" ที่ได้รับความนิยมสูงสุดในอเมริกาของซูบารุ โดยมาพร้อมกับเครื่องยนต์บอกเซอร์ 6 สูบขนาด 3.3 ลิตร DOHC 24 วาล์ว ขับเคลื่อน 4 ล้อ ควบคุมเฟืองท้ายด้วยระบบอิเล็คทรอนิกส์
ซูบารุ บีไฟฟ์ทีพีเอช
Subaru B5-TPH ถูกนำออกแสดงครั้งแรกที่งานโตเกียวมอเตอร์โชว์ ในปี2005.และยังเป็นรถแนนคิดที่ออกแบบได้โดดเด่นที่สุดของซุบารุในปีนั้น ด้วย เคื่องยนต์บอกเซอร์ไฮบริดที่มาพร้อมกับเทอร์โบ ท่อไอเสียคู่ทรงสี่เหลี่ยม ฝาท้ายและไฟท้ายทรงแปลกตา และเสาบี(B-pillar)ที่ลาดยาว. เคื่องยนต์บอกเซอร์ไฮบริดพร้อมเทอร์โบขนาด2ลิตร มีพละกำลัง 256 แรงม้า(191 กิโลวัตต์) และแรงบิด 343 นิวตัน-เมตร
โบรูเจร์ด
โบรูเจร์ด (Borujerd) เป็นเมืองที่ตั้งอยู่ทางตะวันตกของประเทศอิหร่าน จากการสำรวจสำมะโนประชากรปี ค.ศ. 2006 เมืองมีประชากร 227,547 คน จาก 59,388 ครอบครัว เมืองมีการก่อตั้งอย่างน้อยตั้งแต่ศตวรรษที่ 9 ปัจจุบันเป็นเมืองอุตสาหกรรมที่สำคัญ มีการท่องเที่ยว เป็นศูนย์กลางวัฒนธรรมของภูมิภาค มีสถาปัตยกรรมเก่าแก่
ดรัมเมน
ดรัมเมน (Drammen) เป็นเมืองอุตสาหกรรม เป็นเมืองหลวงของเทศมณฑลบุสเครุด ประเทศนอร์เวย์ เป็นเมืองท่า ตั้งอยู่ทางตอนใต้ของประเทศ ตรงปากอ่าวดรัมเซลวาซึ่งเป็นสาขาของออสโลฟยอร์ด เขตเทศบาลมีประชากรมากกว่า 63,000 คน ตัวเมืองมีประชากรมากกว่า 150,000 คน
วิเลียมี ตังกิ ไมเลฟีฮี
วิเลียมี ตังกิ ไมเลฟีฮี หรือเจ้าชายวิเลียมี ตังกิ ไมเลฟีฮี เจ้าชายพระราชสวามีแห่งตองกา () (พระราชสมภพ 1 พฤศจิกายน 1887) เป็นนายกรัฐมนตรีตองกาและพระราชสวามีในสมเด็จพระราชินีนาถสโลเต ตูปูที่ 3 แห่งตองกา พระองค์เป็นสมาชิกราชวงศ์ตูปูผ่านทางการอภิเษกสมรส
วิเลียมี ตังกิ ไมเลฟีฮี เป็นบุตรของซิอาโอซิ ตูกูอาโฮ นายกรัฐมนตรีของตองกาตั้งแต่ 1890 ถึง 1893 พระองค์ได้รับเลือกจากพระเจ้าจอร์จ ตูปูที่ 2 แห่งตองกา ให้อภิเษกสมรสกับเจ้าหญิงสโลเต ตูปูเจ้าหญิงและรัชทายาทแห่งตองกา (ต่อมาคือ "สมเด็จพระราชินีนาถสโลเต ตูปูที่ 3 แห่งตองกา") เมื่อเจ้าหญิงสโลเต ตูปูครองราชย์ พระองค์จึงดำรงพระราชอิสริยยศเป็น "เจ้าชายพระราชสวามีแห่งตองกา" นอกจากนี้พระองค์ยังได้ดำรงตำแหน่งนายกรัฐมนตรีตองกาตั้งแต่ 1923 จนกระทั่งเสด็จสวรรคตในปี 1941
ซิวดัดวิกโตเรีย
ซิวดัดวิกโตเรีย () เป็นเมืองหลวงของรัฐตาเมาลีปัส ประเทศเม็กซิโก ตั้งอยู่ทางตอนกลาง-ตะวันตกของรัฐ จากการสำรวจประชากรในปี 2010 ซิวดัดวิกโตเรียมีประชากร 305,155 คน เมืองก่อตั้งเมื่อวันที่ 6 ตุลาคม ค.ศ. 1750
คาไว
เกาะคาไว (Kauaʻi หรือ Kauai) เป็นเกาะที่เก่าแก่ที่สุดทางธรณีวิทยาของหมู่เกาะฮาวาย มีพื้นที่ 562.3 ตร.ไมล์ (1,456.4 กม2) เป็นเกาะใหญ่เป็นอันดับ 4 ของหมู่เกาะฮาวาย และเป็นเกาะใหญ่เป็นอันดับ 21 ของสหรัฐอเมริกา ตั้งอยู่ทางตะวันตกเฉียงเหนือของเกาะโอวาฮู จากการสำรวจประชากรในปี ค.ศ. 2010 เกาะมีประชากร 67,091 คน
โฟรซีโนเน
โฟรซีโนเน () เป็นเมืองเล็ก ๆ และเทศบาลในแคว้นลาซีโอ ตอนกลางของประเทศอิตาลี เป็นศูนย์กลางการปกครองของจังหวัดโฟรซีโนเน ตั้งอยู่ห่างจากกรุงโรมไปทางทิศตะวันออกเฉียงใต้ 75 กม. เป็นแหล่งผลิตเหล้าองุ่น มีซากเมืองโบราณของชนเผ่าวอลไซซึ่งเป็นคนพื้นเมืองดั้งเดิมก่อนชาวโรมันเข้าพิชิตดินแดนเมื่อ 400 ปี ก่อนคริสต์ศักราช
รัฐตีชีโน
ตีชีโน (, ; ) เป็นรัฐทางใต้สุดของประเทศสวิตเซอร์แลนด์ รัฐตีชีโนติดกับรัฐอูรีทางทิศเหนือ ติดกับรัฐวาเลทางทิศตะวันตก (ผ่านทางช่องเขาโนเวนา) ติดกับรัฐเกราบึนเดินทางทิศตะวันออกเฉียงเหนือ ติดกับแคว้นปีเอมอนเตและแคว้นลอมบาร์เดียของอิตาลีทางทิศใต้ รัฐตั้งชื่อตามแม่น้ำตีชีโน เป็นรัฐเดียวของสวิตเซอร์แลนด์ที่ใช้ภาษาทางการเป็นภาษาอิตาลี
อาเล็กซานดาร์ คอลาร็อฟ
อาเลกซานดาร์ คอลารอฟ () เกิดเมื่อวันที่ 10 พฤศจิกายน พ.ศ. 2528 เป็นนักฟุตบอลชาวเซอร์เบีย ปัจจุบันลงเล่นให้กับสโมสรฟุตบอลโรมา
ในเซเรียอา และทีมชาติเซอร์เบีย เล่นในตำแหน่งกองหลังตัวซ้าย หรือแบ็กซ้าย โดยเขามีจุดเด่นในเรื่องของการเติมเกมรุก และการเล่นปีก
ฆาบิ การ์ซิอา
ฟรันซิสโก ฆาบิเอร์ "ฆาบิ" การ์ซิอา เฟร์นันเดซ () เกิดเมื่อวันที่ 8 กุมภาพันธ์ พ.ศ. 2530 เป็นนักฟุตบอลชาวสเปน ปัจจุบันลงเล่นให้กับสโมสรฟุตบอลแมนเชสเตอร์ซิตีในพรีเมียร์ลีก โดยเขาเล่นในตำแหน่งกองกลางตัวรับ และสามารถเล่นในตำแหน่งกองหลัง ได้อีกด้วย
หมักม่อ
หมักม่อ บุรีรัมย์เรียกต้นขี้หมู เป็นพืชในสกุลสะแล่งหอมไก๋ วงศ์ Rubiaceae เป็นไม้ยืนต้น เปลือกสีน้ำตาลอมดำ ใบเดี่ยว ดอกออกเป็นกระจุก ปลายยอดสีขาวนวล ช่อละ 1-12 ดอก รูประฆัง ปลายแยกเป็น 5 กลีบ กลีบดอกด้านในมีจุดประสีม่วงแดง ออกดอกพร้อมกันทั้งต้น บานนานประมาณ 1 สัปดาห์ มีกลิ่นหอมอ่อนตอนกลางคืน ผลกลม ออกดอกช่วงเดือนมีนาคม – เมษายน พบครั้งแรกที่จ.นครราชสีมา ชื่อสปีชีส์ตั้งเป็นเกียรติแก่พระยาวินิจวนันดร
ใช้เป็นไม้ประดับ และมีฤทธิ์ทางยาสมุนไพร ใช้ แก่น ปรุงยาต้มดื่มแก้ไข้ ถ่ายเส้นเอ็น แก้อัมพฤกษ์ อัมพาต เหน็บชา ถ่ายพิษในตับ ขับปัสสาวะ แก้โรคทางเดินปัสสาวะ ใช้ แก่นหรือราก ต้มน้ำดื่มแก้ไข้ ลำต้น ผสมกับสมุนไพรอื่น ต้มน้ำดื่มรักษากามโรค ทางจังหวัดอำนาจเจริญ ใช้ แก่น นำมาต้มกินแก้ท้องผูก ต้มดื่มตอนที่อยู่ไฟ
นางฟ้า (ภาพยนตร์)
นางฟ้า () เป็นภาพยนตร์ไทย แนวภาพยนตร์ดราม่า ผลงานการกำกับภาพยนตร์ยาวเรื่องแรกของ บงกช คงมาลัย และยังนำแสดงอีกด้วย ร่วมกับ รฐา โพธิ์งาม จุฬาลักษณ์ จุฬานนท์ ชลัฏ ณ สงขลา และนักแสดงอีกมากมาย ใช้ขั้นตอนการพัฒนาบทอยู่ 6-7 เดือน เข้าฉายเมื่อวันที่ 6 มิถุนายน พ.ศ. 2556
ภาพยนตร์ทำรายได้เปิดตัวในช่วงสุดสัปดาห์ ณ วันที่ 6-9 มิถุนายน พ.ศ. 2556 ที่ 2.04 ล้านบาท
ภาพยนตร์ทำรายได้ทั้งหมดตลอดโปรแกรมเข้าฉาย รวม 2.39 ล้านบาท
เวทีนี้เต็มไปด้วยความงดงามตระการตา เสียงเพลงแสนเย้ายวน แสงสีชวนเคลิ้มฝัน และ 3 สาวดาวเด่นแห่ง Angel Bar ที่จะทำให้ค่ำคืนนี้เป็นราตรีแห่งการจดจำ พวกเธอมีความสวย พวกเธอมีความฝัน และพวกเธอมีความลับ หลังม่านแห่งแสงสี สูงส่งเหมือนนางฟ้า หรือตกต่ำแค่นางโชว์ เธอจะโชว์ เธอจะเต้น เธอจะเปิด…ความลับนับเป็นสิ่งที่ผิดคาดเล็กๆ สำหรับ นางฟ้า เพราะสิ่งที่เป็นจุดแข็งแกร่งของหนัง คือ 'บทภาพยนตร์'
ที่มีความแปลกใหม่ ไม่ซ้ำรอยเดิมๆ นอกจากนี้ มันยังมีความซับซ้อน
มีมิติที่ทั้งสมจริง-เกินจริงผสมผสานกัน ราวกับเป็นบทของหนังนอกกระแส จากฝั่งยุโรปเลยทีเดียว
ส่วนการเล่าเรื่องที่ตัดต่อ อดีต ปัจจุบัน สลับเปลี่ยน เพื่อคลายปมปัญหา
รวมถึงการเฉลย 'จุดพีค' ในหนัง ก็นับว่าทำได้น่าชมเชย
ผสมกลมกลืนกันเป็นเรื่องราวที่ทำให้ผู้ชมอึ้ง และเชื่อถือได้ดี
อย่างไรก็ตาม ก็เป็นความตลกร้ายที่ว่า สิ่งที่เป็นจุดอ่อนของนางฟ้า ก็คือ 'บทภาพยนตร์' เช่นกัน 
เพราะในความแปลกใหม่ของบท บางจุดมันก็มีความแปร่ง ๆ
ละเลยองค์ประกอบในรายละเอียดเล็กๆน้อย ๆ ดูขาดๆเกิน ๆ
ขณะที่ในบางประเด็นก็คลี่คลาย หาทางออกได้ง่ายดาย
แถมท้ายด้วยบทสรุป ที่จะทำให้ผู้ชมอึ้ง
นอกจากนี้ จุดอ่อน-จุดแข็ง ข้างต้น ยังเป็นรูปแบบเดียวกันกับ 'การแสดง' อีกด้วย
กล่าวคือ นักแสดงรุ่นใหญ่ ไม่ว่าจะเป็น ตั๊ก บงกช, รฐา โพธิ์งาม (ญาญ่าหญิง), ชลัฏ ณ สงขลา, อ้วน รีเทิร์น
รวมทั้งหน้าใหม่แกะกล่องอย่าง จุฬาลักษณ์ จุฬานนท์ (รับบทเด่น ในตัวละครชื่อมินท์)
ทุกคนล้วนแสดงได้อย่างน่าประทับใจ แต่ละคนมีฉากปล่อยพลังกันแบบพอหอมปากหอมคอ ได้อวดฝีมือกันครบ
แต่ทว่า 'พลังในการแสดง กลับเจิดจ้า เด่นชัด'
จนน่าจับตาว่าจะก้าวไปสู่นักแสดงระดับแนวหน้าได้ในอนาคตแน่นอน)
แต่การแสดงของเหล่ากลุ่มหน้าใหม่วัยรุ่น กลับไม่เป็นเช่นนั้น ...
เพราะเหล่านักแสดงน้องใหม่ทั้งหลาย ยังขาดพลังในการสื่ออารมณ์ ทั้งสีหน้าและน้ำเสียง
จนทำให้อารมณ์ที่จะอินไปกับเรื่องราวในหนัง .. ขึ้น ๆลง ๆไปตลอดทั้งเรื่อง
อย่างไรก็ดี ท้ายที่สุดแล้ว 'นางฟ้า” เปรียบเหมือนการโชว์ที่ 'ลีลา รูปแบบ' แปลก น่าชมอยู่ไม่น้อย
เพียงแต่ด้วยความที่ว่า นักเต้นอาจยังมือใหม่ ขาดพื้นฐานไปสักหน่อยเท่านั้นเอง
ฟิลิป ฮาลซมัน
ฟิลิป ฮาลซมัน (; ; ; 2 พฤษภาคม ค.ศ. 1906 - 25 มิถุนายน ค.ศ. 1979) เป็นช่างภาพบุคคลชาวอเมริกันเชื้อสายลัตเวียที่มีชื่อเสียง
ฟิลิป ฮาลซมันเกิดที่เมืองรีกา จักรวรรดิรัสเซีย ในครอบครัวชาวยิว ศึกษาวิศวกรรมไฟฟ้าที่เมืองเดรสเดิน เมื่ออายุได้ 22 ปี ในเดือนกันยายน ค.ศ. 1928 เขาเดินทางไปท่องเที่ยวปีนเทือกเขาแอลป์กับเมอร์ด็อก ฮาลซมัน ผู้เป็นบิดา มีผู้พบศพบิดาของเขาเสียชีวิตจากบาดแผลเนื่องจากของแข็งกระทบศีรษะ และทำให้ฟิลิปถูกตัดสินจำคุกเป็นเวลาสี่ปี ด้วยข้อกล่าวหาว่ากระทำปิตุฆาต คดีนี้ก่อให้เกิดกระแสต่อต้านชาวยิว และได้รับความสนใจในระดับนานาชาติ ฮาลซมันได้รับการปล่อยตัวในปี ค.ศ. 1931 หลังจากอัลเบิร์ต ไอน์สไตน์ และโทมัส มานน์ เขียนจดหมายเปิดผนึกเรียกร้องให้ปล่อยตัวเขา
ฮาลซมันเดินออกจากออสเตรียไปอาศัยในฝรั่งเศส และทำงานเป็นช่างภาพแฟชั่นให้นิตยสารโว้ก จากนั้นจึงอพยพไปสหรัฐอเมริกา เมื่อเกิดสงครามโลกครั้งที่สอง เขาได้งานเป็นช่างภาพให้กับนิตยสารไลฟ์
นักสู้มหากาฬ
นักสู้มหากาฬ เป็นละครโทรทัศน์แนวแอ๊คชั่นไซไฟที่ทำขึ้นมาเป็นครั้งแรกของสังกัดมุมใหม่ นำแสดงโดย ศุกลวัฒน์ คณารศ, ภัทรธิดา พัชรวีระพงษ์ และนักแสดงอีกมากมาย
ฤทธิ์ ราวี นายทหารผู้ชำนาญการต่อสู้ทุกรูปแบบ ได้วางมือจากการเข่นฆ่าเพื่อมาใช้ชีวิตกับ ใจทิพย์ หญิงคนรักที่บ้านเกิดที่พัทยา ชลบุรี ฤทธิ์เปิดโรงเรียนสอนศิลปะการต่อสู้ขึ้นเพื่อการป้องกันตัว แต่แล้ว กร อดีตเพื่อนทหารและหัวหน้าของฤทธิ์มาตามตัวฤทธิ์กลับไปทำหน้าที่อีกครั้ง ในภารกิจลับเพื่อชาติ ฤทธิ์ตกลงยอมไป แต่แล้วก็ถูกหักหลัง เมื่อฤทธิ์พบว่าแท้ที่แล้วภารกิจนี้ไม่ใช่เป็นการปราบยาเสพติด แต่หากแต่เป็นการค้นหา "น้ำตามัจจุราช" สารเคมีพิเศษที่ถูกคิดค้นขึ้นมาเพื่อสร้างซูเปอร์โซลเดอร์ ที่ไม่รู้จักเจ็บ ไม่รู้จักตาย ของ "พรายพิฆาต" องค์กรก่อการร้ายขนาดใหญ่ที่กำลังแทรกซึมเข้ามาในประเทศไทย
ฤทธิ์ ได้ถูกน้ำตามัจจุราชนี้เข้าในตัว มันทำให้เขาได้กลายมาเป็นมนุษย์กลายพันธุ์ ที่มีความสามารถเหนือมนุษย์ธรรมดา และเมื่อใจทิพย์ถูกฆ่าตาย ฤทธิ์จึงร่วมมือกับองค์กรของ มาดามหลิว เศรษฐีนีที่มีความแค้นต่อพรายพิฆาตเช่นเดียวกัน เพื่อตามล่าและล้างแค้น
เพลงเปิด *"ตายแล้วฟื้น" โดย ศุกลวัฒน์ คณารศ
เพลงปิด *"จากคนเคยใกล้" โดย ภัทรธิดา พัชรวีระพงษ์
เพลงในละคร *"เธอคือความรัก" โดย Zeal ยิ่งลึกซึ้งหัวใจหวั่นไหว โดย นิว จิ๋ว
ซูบารุ 1500
Subaru 1500 เป็นรถยนต์รุ่นแรกที่ผลิตโดย ฟูจิ เฮฟวี่ อินดัสทรี ในระหว่างขั้นตอนการพัฒนานั้นได้ใช้โค้ดเนมว่าP1
Subaru 1500 รุ่นแรกใช้เครื่องยนต์ 1.5 ลิตร OHV รหัส "FG4A" รุ่นเดียวกับที่ใช้อยู่ใน เปอโยต์ 404 ต่อมาได้ใช้เครื่องยนต์ที่พัฒนาขึ้นมาเอง รหัส "L4-1" เป็นเครื่องยนต์ 1.5 ลิตร OHV ระบายความร้อนด้วยน้ำ และมีน้ำหนักเบาลงกว่าเครื่องยนต์ "FG4A" ถึง 20%
แขนนายพราน
แขนนายพราน () เป็นแขนชนิดก้นหอยย่อยของดาราจักรทางช้างเผือก กว้าง 3,500 ปีแสง (1,100 พาร์เซก) และยาวประมาณ 10,000 ปีแสง (3,100 พาร์เซก) ระบบสุริยะและโลกอยู่ในแขนนายพราน นอกจากนี้ แขนนายพรานยังมีชื่อเรียกเต็มว่า แขนหงส์-นายพราน รวมไปถึง แขนท้องถิ่น, สะพานนายพราน, เดือยท้องถิ่น และเดือยนายพราน
แขนนายพราน ตั้งชื่อตามชื่อกลุ่มดาวนายพราน ซึ่งเป็นหนึ่งในกลุ่มดาวที่โดดเด่นที่สุดในฤดูหนาวทางซีกโลกเหนือ (หรือฤดูร้อนทางซีกโลกใต้) ดาวฤกษ์ที่สว่างที่สุดและเทห์วัตถุที่มีชื่อเสียงที่สุดในกลุ่มดาวนายพราน (ดาวบีเทลจุส ดาวไรเจล ดาวฤกษ์ในเข็มขัดนายพราน เนบิวลานายพราน) อยู่ในแขนนายพราน ดังที่แสดงในแผนที่อินเตอร์แอคทีฟด้านล่าง
แขนท้องถิ่นตั้งอยู่ระหว่างแขนซาจิตทาเรียส-แครินา (เข้าใกล้ศูนย์กลางดาราจักร) และแขนเพอร์ซีอุส (เข้าใกล้เอกภพด้านนอก) แขนเพอร์ซีอุสเป็นหนึ่งในสองแขนหลักของดาราจักรทางช้างเผือก แต่ก่อน "เดือย" ระหว่างแขนเพอร์ซีอุสและแขนซาจิตทาเรียส-แครินา ที่ติดกันเคยคาดกันว่าเป็นโครงสร้างย่อย ปัจจุบันมีการนำเสนอหลักฐานในกลางปี 2556 ว่า เดือยดังกล่าวแท้จริงแล้วอาจเป็นแขนงของแขนเพอร์ซีอุส หรืออาจเป็นแขนอิสระส่วนหนึ่งก็ได้
ในแขนนายพราน ระบบสุริยะและโลกตั้งอยู่ใกล้กับขอบด้านในในฟองท้องถิ่น ราวครึ่งหนึ่งของความยาวแขนนายพราน คือ ราว 8,000 พาร์เซ็ก (26,000 ปีแสง) จากศูนย์กลางดาราจักร
แขนนายพราน มีจำนวนวัตถุท้องฟ้าของเมซีเย ดังนี้
ซูบารุ อาร์ทู
Subaru R-2 มีสายการผลิตอยู่ในช่วงปี 1969 ถึง 1972. R-2 คือรถรุ่นใหม่ที่มาแทน Subaru 360และ R-2 ยังมีพื้นที่ความจุภายในมากกว่า Subaru 360 อีกด้วย R-2 ใช้เครื่องยนต์ที่พัฒนาต่อยอดมาจากSubaru 360. R-2 เปิดตัวก่อนที่ Kei-Car คันอื่นๆอย่าง Honda Life, Daihatsu Fellow Max และ Suzuki Fronte จะเริ่มทำตลาด แต่ยังมี Mitsubishi Minica ที่ออกมาทำตลาดในเวลาที่ใกล้เคียงกันมาก.
R-2 ถูกเปิดตัวในวันที่ 8 กุมภาพันธ์ 1969 ภายใน 1 เดือน ซูบารุ มีออเดอร์สั่งจองทั้งหมด 25,000 คัน.ในช่วงต้น 1970S รัฐบาลญี่ปุ่นตรากฎหมายเพื่อลดการปล่อยก๊าซเรือนกระจก จึงส่งผลให้ ซูบารุ ต้องพัฒนาเครื่องยนต์ขึ้นมาใหม่ และในเดือนตุลาคม เครื่องยน 2 จังหวะ ระบายความร้อนด้วยน้ำ รหัส EK34 ก็ถูกเปิดตัวและกลายเป็นเครื่องยนต์รุ่นสุดท้ายที่ถูกใช้ใน R-2
ในประเทศไทย R-2 เคยถูกนำเข้ามาทำตลาดโดยบริษัท สรรหิรัญ จำกัด แต่ไม่ค่อยประสบความสำเร็จนัก เนื่องจากในสมัยนั้นคนไทยยังมองรถญี่ปุ่นเมื่อ 40 กว่าปีก่อน เช่นเดียวกับที่มองรถเกาหลีใต้เมื่อ 20 กว่าปีก่อน และแบบเดียวกับที่มองรถจีนและมาเลเซียในปัจจุบัน
ชื่อของ R-2 ถูกนำกลับมาใช้ใหม่ใน Subaru R2 รุ่นปี 2003 ซึ่งในประเทศไทย บริษัท มอเตอร์อิมเมจซูบารุ (ประเทศไทย) จำกัด เคยสั่งนำเข้ามาทำตลาดในราคา 1.5 ล้านบาท (รวมภาษีนำเข้าแล้ว)
ซัมเมอร์สแลม (2007)
ซัมเมอร์สแลม (2007) () เป็นรายการเพย์-เพอร์-วิว มวยปล้ำอาชีพของเวิลด์เรสต์ลิงเอ็นเตอร์เทนเมนต์ ที่จัดหลังศึกใหญ่ เดอะเกรทอเมริกันแบช (2007) จัดเมื่อวันที่ 26 สิงหาคม ค.ศ. 2007 ณ สนาม Continental Airlines Arena ในเมือง East Rutherford, New Jersey สหรัฐอเมริกา โดยแสดงนักมวยปล้ำจาก รอว์ ,สแมคดาวน์ และอีซีดับเบิลยู โดยจัดเป็นครั้งที่ 20 ของศึกซัมเมอร์สแลม
เชฟโรเลต สปิน
เชฟโรเลต สปิน () เป็นรถยนต์เอนกประสงค์ขนาดเล็กมาก (Mini MPV) ของเชฟโรเลตที่พัฒนาขึ้นในบราซิลโดย GM Brazil และอินโดนีเซีย เริ่มผลิตในปี พ.ศ. 2555 โดยเข้ามาทดแทน Chevrolet Meriva ซึ่งนำมินิแวนขนาดเล็กของโอเปิลมาแปะตรา Chevrolet เท่านั้น Spin มีฐานการประกอบอยู่ 2 แห่งคือในอินโดนีเซีย เนื่องจากอินโดนีเซียเป็นตลาด Minivan ที่ใหญ่ที่สุดในโลก และบราซิล เนื่องจากรถคันนี้ถูกออกแบบโดย GM Brazil สปินสามารถรองรับที่นั่งได้ตั้งแต่ 5 ถึง 7 ที่นั่ง มีเครื่องยนต์ในตลาดบราซิลเป็นเครื่องยนต์ 1.8 ลิตร ส่วนในตลาดอาเซียน จะเป็นเครื่องยนต์ 1.2 ,1.3 และ 1.5 ลิตร ระบบเกียร์เป็นเกียร์ธรรมดา 5 สปีด และเกียร์อัตโนมัติ 6 สปีดจาก Chevrolet Cruze และ Chevrolet Sonic
ในประเทศไทย General Motors Thailand ได้นำเข้าสปินมาขายจากประเทศอินโดนีเซียแล้วเมื่อปี พ.ศ. 2556 เป็นรุ่นเครื่องยนต์ 1.5 ลิตร เกียร์อัตโนมัติ 6 สปีด โดยก่อนหน้านี้ในงาน Motor Expo 2012 และ Motor Show 2013 ได้มีการนำมาจัดแสดงแล้ว ต่อมาในปี พ.ศ. 2558 เชฟโรเลต สปิน ได้ยกเลิกการทำตลาดไป เนื่องจาก เชฟโรเลต ประเทศไทยต้องการทำตลาดรถกระบะและรถ SUV พื้นฐานกระบะไปก่อน
เฟร์นันดู ลุยซ์ โรซา
เฟร์นันดู ลุยซ์ โรซา () หรือ เฟร์นังจิญญู () เกิดเมื่อวันที่ 4 พฤษภาคม พ.ศ. 2528 เป็นนักฟุตบอลชาวบราซิล ปัจจุบันลงเล่นให้กับสโมสรฟุตบอลแมนเชสเตอร์ซิตี เล่นในตำแหน่งกองกลาง โดยเขามีจุดเด่นในการยิงไกล รวมทั้งการสวนกลับ
เจ้าสาวสลาตัน
เจ้าสาวสลาตัน เป็นละครโทรทัศน์ไทย บทประพันธ์ของ ละลิตา ฉันทศาสตร์โกศล และ กฤติญา สัมฤทธิ์ประสงค์ เขียนบทโทรทัศน์โดย เรืองริน สร้างโดย บริษัท กันตนา กรุ๊ป จำกัด (มหาชน) กำกับการแสดงโดยเอกภพ ตันหยงมาศกุล นำแสดงโดย อรรคพันธ์ นะมาตร์ , อุษามณี ไวทยานนท์ ออกอากาศทางสถานีโทรทัศน์สีกองทัพบกช่อง 7
ชัล มหัล
ชัล มหัล (, ) พระราชวังกลางน้ำซึ่งตั้งเด่นสง่าอยู่กลางทะเลสาบมันสกา (Man Sagar) ใกล้กับชัยปุระ รัฐราชสถาน ประเทศอินเดีย โดยพระราชวังแห่งนี้และทิวทัศน์ของทะเลสาบโดยรอบถูกต่อเติมและปรับปรุงโดยมหาราชา สะหวาย จัย สิงห์ที่ 2 ตัวพระราชวังนั้นสร้างได้อย่างสวยงามตามสถาปัตยกรรมราชปุตและโมกุล ซึ่งสามารถพบได้ทั่วไปในสิ่งก่อสร้างในรัฐราชสถาน โดยพระราชวังนี้นั้นมีความสวยงามเนื่องจากสถานที่ตั้งอยู่กลางทะเลสาบและโดยมีเทือกเขานหาร์การห์ตั้งอยู่เบื้องหลัง ตัวอาคารสร้างโดยใช้หินทรายสีแดง ประกอบด้วยทั้งหมด 5 ชั้นซึ่ง 4 ชั้นล่างจะถูกน้ำท่วมเมื่อทะเลสาบมีระดับน้ำสูงสุด โดยเหลือเพียงชั้นบนสุดซึ่งจะเผยขึ้นมาเหนือน้ำ ฉัตรีซึ่งเป็นยอดหลังคาทรงสี่เหลี่ยมนั้นสร้างในแบบสถาปัตยกรรมเบงกอล ส่วนฉัตรีบริเวณสี่มุมของอาคารนั้นเป็นทรงแปดเหลี่ยม เนื่องจากตั้งอยู่ในน้ำเป็นเวลาอันยาวนานทำให้ฐานของพระราชวังนั้นเริ่มทรุดโทรมลงเนื่องจากกระแสน้ำและน้ำท่วม ทำให้มีการบูรณะเมื่อประมาณ 10-15 ปีที่แล้ว แต่ผลงานที่ได้นั้นมีปัญหาด้านวัตถุดิบที่ใช้ไม่ตรงกับของจริงอิงตามประวัติศาสตร์ค้นคว้าโดยผู้เชี่ยวชาญ โดยล่าสุดได้มีโครงการร่วมฯเพื่อทำการบูรณะครั้งใหญ่ซึ่งยังอยู่ในระหว่างการดำเนินการโดยรัฐบาลรัฐราชสถาน
ทะเลสาบมันสกา (Man Sagar) ตั้งอยู่บริเวณทิศเหนือของชัยปุระ ระหว่างเมืองหลวงเก่าคือ แอมแมร์ กับชัยปุระซึ่งเป็นเมืองหลักของรัฐราชสถานในปัจจุบัน กินพื้นที่กว้างถึง และติดกับเทือกเขาอะราวัลลีทางทิศเหนือ ตะวันตก และตะวันออก ในขณะที่ทางทิศใต้นั้นประกอบด้วยที่ราบสูงที่ไม่มีผู้อยู่อาศัย ป้อมนหาร์การห์ซึ่งตั้งตะหง่านอยู่บนเทือกเขาด้านบนนั้นสามารถมองเห็นทิวทัศน์บริเวณทะเลสาบนี้ได้เป็นอย่างดี รวมถึงทิวทัศน์ของชัยปุระอีกด้วย โดยทะเลสาบแห่งนี้เกิดขึ้นโดยการสร้างเขื่อนเพื่อกั้นข้ามแม่น้ำดาร์ภวาตี (Darbhawati) ระหว่างเทือกเขาขิลาการห์ และเขานหาร์การห์ในช่วงคริสต์ศตวรรษที่ 16 พื้นที่รับน้ำของทะเลสาบนั้นมีขนาดประมาณ แบ่งเป็นพื้นที่อยู่อาศัยประมาณร้อยละ 50 ที่เหลือเป็นพื้นที่ราบสูงสลับเนินเขาของเทือกเขาอะราวัลลี บริเวณทะเลสาบนี้มีปริมาณน้ำฝนเฉลี่ย ต่อปี (ร้อยละ 90 ของปริมาณน้ำฝนเกิดขึ้นระหว่างเดือนมิถุนายนถึงกันยายน) บริเวณเขื่อนมีประตูระบายน้ำสำหรับการชลประทานซึ่งเก็บกักน้ำไว้บริเวณอ่างเก็บน้ำ (ซึ่งจำนวนความต้องการใช้น้ำนั้นมีถึง 2,410,000 ลูกบาศก์เมตรในระหว่างเดือนพฤศจิกายนถึงมีนาคม) นอกจากนี้ยังมีกระแสน้ำซึ่งไหลมาจากแม่น้ำพรหมบุตร และนักทะลัย ซึ่งยังมีรายงานถึงน้ำเสียซึ่งไหลมาและยังไม่ได้ถูกบำบัด ซึ่งประกอบด้วยโลหะปนเปื้อนเข้ามายังทะเลสาบด้วย
ในอดีตนั้นทะเลสาบแห่งนี้เคยมีปริมาณน้ำที่น้อยกว่านี้มาก ในปีค.ศ. 1596 ได้มีภัยแล้งเกิดขึ้นจึงมีการขาดแคลนน้ำขึ้นในภูมิภาคแถบนี้ ซึ่งมหาราชาแห่งแอมแมร์นั้นก็มิได้ทรงนิ่งนอนพระราชหฤทัย ทรงให้สร้างเขื่อนเพื่อเก็บกักน้ำสำหรับเมืองแอมแมร์ของพระองค์ โดยเขื่อนนั้นสร้างขึ้นจากดินและหิน ตั้งอยู่บริเวณทิศตะวันออกของหุบเขาบริเวณร้อยต่อระหว่างหุบเขาแอมแมร์และอมาการห์ ซึ่งต่อมาในคริสต์ศตวรรษที่ 17 ได้ถูกปรับปรุงให้เป็นโครงสร้างหินอย่างแข็งแรงจนกระทั่งปัจจุบัน มีขนาดความยาว และกว้าง โดยมีทางระบายน้ำทั้งหมดสามแห่งสำหรับการชลประทานพื้นที่เกษตรกรรมบริเวณต้นน้ำ ต่อจากนั้นมา ทะเลสาบ เขื่อน และพระราชวังที่ตั้งอยู่กลางทะเลสาบนี้ก็ได้ผ่านการบูรณะมาหลายครั้งในหลายรัชสมัย โดยครั้งสุดท้ายที่ใหญ่ที่สุดนั้นเกิดขึ้นในรัชสมัยของมหาราชา สะหวาย จัย สิงห์ที่ 2 แห่งแอมแมร์ ซึ่งเป็นสมัยที่มีสิ่งก่อสร้างทางประวัติศาสตร์เกิดขึ้นมากที่สุด อาทิเช่น ป้อมแอมแมร์ ป้อมชัยคฤห์ ป้อมนหาร์การห์ ป้อมขิลังการห์ เป็นต้น ซึ่งในปัจจุบันสถานที่เหล่านี้สามารถเดินทางเข้าถึงได้โดยสะดวกโดยทางถนน
พฤษภาคม พ.ศ. 2556
พฤษภาคม พ.ศ. 2556 เป็นเดือนที่ 5 ของปี พ.ศ. 2556 วันแรกของเดือนเป็นวันพุธ วันสุดท้ายของเดือนเป็นวันศุกร์
ซิตี้แอร์เวย์
สายการบินซิตี้แอร์เวย์ (CITY AIRWAYS) เป็นสายการบินเชิงพาณิชย์ ที่ให้บริการทั่งแบบประจำ และ เช่าเหมาลำ โดยมีเส้นทางบินอยู่ในกลุ่มประเทศโซนเอเชีย เริ่มดำเนินงาน ปีพ.ศ. 2554
โดย บริษัท CITY AIRWAYS จำกัด มีพนักงานทั่งภาคพื้น และ ลูกเรือประจำเครื่องบิน เป็นจำนวนประมาณ 300 คน
ถูกระงับการดำเนินงาน เมื่อ 13 กุมภาพันธ์ 2559 โดยสำนักงานการบินพลเรือนแห่งประเทศไทย (กรมการบินพลเรือนเดิม) เนื่องจากเหตุผลด้านความปลอดภัย
เส้นทางการบินปัจจุบัน ของ สายการบินซิตี้แอร์เวย์ (CITY AIRWAYS)เส้นทางการบินปัจจุบัน ของ สายการบินซิตี้แอร์เวย์ (CITY AIRWAYS)ณ วันที่ 12 กรกฎาคม พ.ศ. 2556 ฝูงบินของสายการบินซิตี้แอร์เวย์ประกอบไปด้วยเครื่องบินรวมทั้งสิ้น 4 ลำ มีรายละเอียดดังต่อไปนี้:
ฐรินดา กรรณสูต
ฐรินดา กรรณสูต (เดิมชื่อ: ณัฏฐริณีย์ กรรณสูต) ชื่อเล่น มิ้งค์ เป็นนักแสดงชาวไทย
ณัฏฐริณีย์ กรรณสูต แต่ปัจจุบันได้เปลี่ยนชื่อเป็น "ฐรินดา กรรณสูต" ชื่อเล่น "มิ้งค์" เกิดเมื่อวันที่ 23 เมษายน พ.ศ. 2521 เป็นนักแสดงชาวไทยมีผลงานเมื่อปี พ.ศ. 2539 - ปัจจุบัน เป็นนักแสดงอิสระ ก่อนหน้าที่จะเล่นละครมิ้งค์ได้เล่นมิวสิควีดีโอของ เจมส์ เรืองศักดิ์ เพลง "ไม่อาจเปลี่ยนใจ" และมิวสิควีดีโอของ ฝันดี-ฝันเด่น เพลง "หมื่นคำลา"
มีธุรกิจส่วนตัว ที่เปิดร่วมกับเพื่อนๆ คือ ร้านอาหาร HOSHI Restaurant แถวพระรามเก้า 49, สาขาที่ 2 อยู่บางนา เลียบถนนบางนา-ตราดละครโทรทัศน์ทั้งหมดด้านล่างนี้ออกอากาศทางช่องจ๊ะทิงจา
ละครเทิดพระเกียรติทั้งหมดด้านล่างนี้เป็นละครที่ออกอากาศทางช่อง 7
http://web.stagram.com/n/angel_minkie
http://web.stagram.com/n/fc_mink.tarinda
https://www.facebook.com/mink.tarinda
ทีวีไกด์
ทีวีไกด์ () เป็นนิตยสารอเมริกันรายสัปดาห์ ที่รวบรวมรายชื่อรายการโทรทัศน์ นอกจากนั้น ยังมีข่าวที่เกี่ยวข้องกับโทรทัศน์ บทสัมภาษณ์ผู้มีชื่อเสียง ข่าวซุบซิบ การวิจารณ์ภาพยนตร์ และปริศนาอักษรไขว้ ในบางฉบับมีดูดวงด้วย
ตับอักเสบ เอ
โรคไวรัสตับอักเสบ เอ (ชื่อเดิมคือ การติดเชื้อตับอักเสบ) เป็น โรคติดเชื้อ เฉียบพลัน ของ ตับ ซึ่งเกิดจากไวรัสตับอักเสบ (เอชเอวี) ส่วนใหญ่ผู้ป่วยจะมีอาการเพียงเล็กน้อยหรือไม่มีอาการ โดยเฉพาะอย่างยิ่งในผู้มีอายุน้อย ในกลุ่มผู้ป่วยที่แสดงอาการของโรค ช่วงเวลาระหว่างการติดเชื้อและการเกิดอาการคือสองถึงหกสัปดาห์ เมื่อโรคแสดงอาการ มักเกิดขึ้นนานราวแปดสัปดาห์และอาการต่างๆ อาจได้แก่: การคลื่นไส้ การอาเจียน ท้องเสีย ผิวเหลือง เป็นไข้ และปวดท้อง ผู้ป่วยประมาณ 10–15% กลับมามีอาการอีกภายในหกเดือนหลังจากการติดเชื้อครั้งแรก ภาวะ ตับวายเฉียบพลัน พบได้น้อยมาก แต่พบบ่อยในผู้สูงอายุ
โรคนี้แพร่โดยการกินอาหารหรือดื่มเครื่องดื่มที่มีอุจจาระที่ติดเชื้อปะปนอยู่ อาหารทะเล ที่ปรุงไม่ถูกสุขลักษณะคือสาเหตุหลักของการติดเชื้อ นอกจากนี้โรคยังอาจแพร่โดยการสัมผัสใกล้ชิดกับผู้ติดเชื้อ เมื่อติดเชื้อเด็กมักไม่ค่อยแสดงอาการของโรคแต่ก็สามารถแพร่เชื้อแก่ผู้อื่นได้ หลังจากการติดเชื้อหนึ่งครั้ง ผู้ติดเชื้อจะมีภูมิคุ้มกันไปตลอดชีวิต การวินิจฉัยโรคต้องใช้วิธีการตรวจเลือดเนื่องจากอาการที่คล้ายคลึงกับโรคอื่นอีกจำนวนมาก โรคนี้เป็นหนึ่งในห้าของโรคไวรัสตับอักเสบที่เป็นที่ทราบ: เอ, บี, ซี, ดี และอี
วัคซีนไวรัสตับอักเสบเอเป็นการป้องกันโรคที่มีประสิทธิภาพ ในบางประเทศได้แนะนำให้มีการฉีดวัคซีนให้กับเด็กและผู้ที่มีความเสี่ยงในการติดเชื้อสูงที่ไม่เคยได้รับวัคซีน วัคซีนนี้ดูเหมือนว่าจะมีประสิทธิภาพไปตลอดชีวิต มาตรการป้องกันอื่นๆ ได้แก่ การล้างมือ และการปรุงอาหารอย่างถูกต้อง โรคนี้ไม่มีการรักษาที่เฉพาะเจาะจง ข้อแนะนำคือการพักผ่อนและการใช้ยาบรรเทาอาการ การคลื่นไส้ หรือ ท้องเสีย เมื่อมีความจำเป็น การติดเชื้อมักรักษาให้หายขาดได้และโดยไม่มีโรคตับอื่นใดต่อไปอีก การรักษาภาวะตับวายเฉียบพลัน ถ้ามี คือด้วยการปลูกถ่ายตับ
แต่ละปีมีประชากรทั่วโลกประมาณ 1.5 ล้านคนที่แสดงอาการของโรค โดยมีแนวโน้มว่าประชากรทั้งหมดที่ติดเชื้อจะมีจำนวนหลายสิบล้านคน ภูมิภาคของโลกที่มีสุขาภิบาลต่ำและไม่มีน้ำสะอาดมักพบโรคนี้ได้มากกว่า ในประเทศด้อยพัฒนา เด็กราว 90% จะติดเชื้อภายในอายุ 10 ขวบและมีภูมิคุ้มกันในวัยผู้ใหญ่ ซึ่งโดยมากในประเทศที่กำลังพัฒนามักเกิดขึ้นในรูปแบบการแพร่ระบาด เนื่องจากการไม่ได้รับเชื้อในวัยเด็กและไม่มีการฉีดวัคซีนอย่างทั่วถึง ในปี 2553 โรคไวรัสตับอักเสบ เอ เป็นสาเหตุของการเสียชีวิตของคนจำนวน 102,000 ราย วันตับอักเสบโลก จัดขึ้นทุกปีในวันที่ 28 กรกฎาคมได้สร้างความตระหนักต่อโรค ไวรัสตับอักเสบ ได้มากขึ้น
พนักงานต้อนรับบนเครื่องบิน
พนักงานต้อนรับบนเครื่องบิน (, ไฟลท์แอทเทนแดนท์) ถ้าเป็นภาษาปาก ผู้ชายอาจเรียกว่า สจวต หรือ แอร์โฮสต์ ส่วนผู้หญิงอาจเรียกว่า สจวตเดสหรือ แอร์โฮสเตส คือ ผู้พิทักษ์ความปลอดภัย และอำนวยความสะดวกสบายแก่ผู้โดยสารบนอากาศยาน โดยมีหน้าที่ต่าง ๆ เช่น คอยดูแลช่วยเหลือผู้โดยสารในกรณีฉุกเฉิน รับผิดชอบตรวจเช็คอุปกรณ์ประจำเครื่องตามจุดต่าง ๆ เช่น ถังออกซิเจน เครื่องดับเพลิง ไฟฉาย หน้ากากออกซิเจน และเสื้อชูชีพ สำหรับสาธิตให้ผู้โดยสาร ฯลฯ ให้ครบถ้วนถูกต้องตามรายการ และอยู่ในสภาพใช้การได้
นอกจากนี้ยังมีหน้าที่ในการให้บริการแก่ผู้โดยสาร เช่น การเตรียมอาหาร การเสิร์ฟอาหารและเครื่องดื่ม การให้การรักษาพยาบาลแก่ผู้โดยสารที่เจ็บป่วย การจัดหาที่นั่งให้กับผู้โดยสาร ตรวจดูให้ผู้โดยสารรัดเข็มขัดก่อนเครื่องบินขึ้นหรือลง แจกสิ่งพิมพ์ให้ผู้โดยสารอ่าน และดูแลรักษาความสะอาดเรียบร้อย ในห้องผู้โดยสาร และห้องน้ำ เป็นอาทิ
สกุลอบเชย
สกุลอบเชย หรือCinnamomum เป็นสกุลของไม้ยืนต้นที่มีกลิ่นหอมในวงศ์อบเชย พืชในสกุลนี้จะมีน้ำมันหอมระเหยในใบและเปลือกไม้ มีมากกว่า300 สปีชีส์ แพร่กระจายในเขตร้อนและกึ่งเชตร้อนของอเมริกาเหนือ อเมริกากลาง เอเชีย โอเชียเนีย ออสเตรเลีย และอเมริกาใต้ มีสมาชิกที่เป็นไม้ยืนต้นที่มีความสำคัญทางเศรษฐกิจหลายชนิด
อบเชยจีน
อบเชยจีน เป็นไม้ไม่ผลัดใบพบทางตอนใต้ของจีน และกระจายพันธุ์ในเอเชียใต้และเอเชียตะวันออก เป็นพืชชนิดหนึ่งที่นำเปลือกไปทำเครื่องเทศที่เรียกอบเชย ตาอ่อนใช้เป็นเครื่องเทศได้เช่นกัน โดยพบในอินเดียและในจักรวรรดิโรมัน เปลือกไม้สีเทา ใบอ่อนเป็นสีแดง ในตำรายาจีน ก้านอ่อนใช้เป็นยาเรียกกุ้ยจือ (ภาษาจีนกลาง) หรือกุยกี (ภาษาจีนแต้จิ๋ว) ใช้ขับเหงื่อ แก้หวัด ใช้ทำยาขับเหงื่อ กระตุ้นการไหลเวียนเลือดและแก้ปวด เปลือกเรียกโร่วกุ้ย (จีนกลาง)หรือเหน็กกุ่ย (จีนแต้จิ๋ว) ใช้เป็นยากระตุ้นกระเพาะอาหาร บำรุงไต
อบเชยญวน
อบเชยญวน (; ) เป็นไม้ไม่ผลัดใบ และเป็นพืชท้องถิ่นในคาบสมุทรอินโดจีน มีความใกล้เคียงกับอบเชยจีนมากกว่าอบเชยลังกา มีน้ำมันหอมระเหย 1-5% และมี cinnamaldehyde 25% ในน้ำมันหอมระเหยซึ่งมากกว่าชนิดอื่นๆ จึงมีราคาสูงกว่าอบเชยจีนและอบเชยลังกา
อบเชยมะละบาร์
อบเชยมะละบาร์ () เป็นไม้ไม่ผลัดใบชนิดหนึ่งในสกุลอบเชย เปลือกมีน้ำมันหอมระเหย ใช้ทำเครื่องเทศ
พระพุทธไสยาสน์ (วัดสะตือ)
พระพุทธไสยาสน์ในวัดสะตือ หรือชาวบ้านเรีกกันว่า หลวงพ่อโต ประดิษฐาน ณ วัดสะตือ อำเภอท่าเรือ จังหวัดพระนครศรีอยุธยา สร้างขึ้นในปี พ.ศ. 2413 องค์พระมีขนาดยาว 52 เมตร กว้าง 9 เมตร และสูง 16 เมตร
พระพุทธไสยาสน์ได้สร้างขึ้นในปี พ.ศ. 2413 โดย สมเด็จพระพุฒาจารย์ (โต พฺรหฺมรํสี) ได้มาทำการก่อสร้างพระพุทธรูป ณ หมู่บ้านแห่งหนึ่ง (ในปัจจุบันคือวัดสะตือ) โดยสถานที่ก่อสร้างองพระประดิษฐานอยู่กลางแจ้ง ณ ริมคูวัดสะตือ ซึ่งอยู่ริมแม่น้ำป่าสัก
หลังจากสร้างพระพุทธไสยาสน์เป็นต้นมา ตัวพระพุทธรูปได้มีการทรุดโทรมในแต่ละปีผ่านมา จึงมีการบูรณะซ่อมแซมทั้งหมด 4 ครั้ง ดังนี้
การบูรณะซ่อมแซมพระพุทธไสยาสน์ครั้งแรกเกิดขึ้นนปีจอ พ.ศ. 2465 ตามคำกล่วของ พระอุปัชฌาย์บัตร จนฺทโชติ อดีตเจ้าอาวาสวัดสะตือ ว่า สมเด็จพระพุฒาจารย์ (โต พฺรหฺมรํสี) ได้จ้างนายเรือง ไวยฉาย, นางบาง ไวยฉาย และนายเปล่ง แหวนเพชร์ และชาวบ้านผู้มีจิตศรัทรา ได้จัดหาปูนและบูรณะ โดยทำการบูรณปฏิสังขรณ์อยู่ 4 ปี จึงแล้วเสร็จ ในปีฉลู พ.ศ. 2468 เนื่องจากการบุรณะได้ผู้มีจิตศรัทราบริจาคเงิน ท่านจึงได้จัดมีการประชุมนมัสการและปิดทองพระนอน จนเป็นงานเทศกาลประจำปีต่อมาจนถึงปัจจุบัน
การบูรณะครั้งที่ ๒ เกิดขึ้นเมื่อ จอมพล ป. พิบูลสงคราม นายกรัฐมนตรี และท่านผู้หญิงละเอียด พิบูลสงคราม กับคณะ เดินทางมาปิดทองพระนอนวัดสะตือ เมื่อวันเสาร์ ขึ้น ๑๕ ค่ำ เดือน ๑๒ ปีวอก พ.ศ. ๒๔๙๙ ตรงกับวันที่ ๑๗ พฤศจิกายน ๒๔๙๙ เวลานั้นพระนอนอยู่ในสภาพทรุดโทรมมาก ท่านนายกรัฐมนตรี มีจิตใจประกอบด้วยความศรัทธาอันแรงกล้า ได้จัดการปฏิสังขรณ์พระนอนใหม่ ทั้งองค์ โดยบัญชาการให้กรมโยธาเทศบาลอำนวยการปฏิสังขรณ์ในครั้งนี้ ปฏิสังขรณ์อยู่ ๓ เดือนจึงแล้วเสร็จ การปฏิสังขรณ์ครั้งนี้ขนาดขององค์พระได้ลดไปจากขนาดเดิมไปมาก พระเกศของเก่าชำรุดและปัจจุบันนำมาเก็บรักษาไว้ในวิหารหน้าองค์หลวงพ่อโต
การบูรณะครั้งที่ ๓ เมื่อ ปี พ.ศ. ๒๕๓๑ โดย พระครูพุทธไสยาภิบาล (หมึก อินฺทสโร) น.ธ. เอก เจ้าอาวาส ร่วมกับชาวบ้านบูรณะ ในระยะเวลาประมาณ ๓ เดือน ๒๕ วัน จึงแล้วเสร็จ จากคำบอกเล่าของพระครูพุทธไสยาภิบาลเมื่อเดิมเคยเห็นเสาศาลาครอบองค์พระนอนที่หลวงพ่อโตสร้างไว้ ยังปรากฏให้เห็นอยู่ ๒-๓ ต้น เมื่อคราวบูรณะปฏิสังขรณ์เมื่อปี พ.ศ. ๒๔๙๙ โดยท่านจอมพล ป. พิพูลสงคราม พวกช่างกรมโยธาเทศบาลเห็นเสาตั้งอยู่ไม่ใช้ประโยชน์อะไร จึงพากันรื้อถอนทุบทิ้งเสีย ส่วนเตาเผาอิฐของหลวงพ่อโต อยู่ใต้ต้นมะขามใหญ่ท่านได้สั่งให้รื้อทิ้ง เมื่อปี พ.ศ. ๒๕๐๓ - ๒๕๐๔
การบูรณะครั้งที่ ๔ เมื่อ ปี พ.ศ. ๒๕๔๐ โดยพระอธิการทองคำ คัมภีร์ปัญโญ (ทองคำ อินทโชติ) น.ธ. เอก อดีตเจ้าอาวาส ไดร่วมกับชาวบ้านทำการบูรณและทาสีน้ำองค์พระ
การบูรณะครั้งที่ ๕ เมื่อปี พ.ศ.๒๕๔๖ โดยพระมหาจำรัส คุตตสีโล อดีตเจ้าอาวาส ร่วมกับชาวบ้านทำการบูรณะและพ่นองค์หลวงต่อโตเป็นสีทอง และได้เปลี่ยนเม็ดพระสกจากแก้วใส เป็นนิลอัดก้อน ใช้งบในการบูรณะ ๒,๘๔๕,๐๐๐ บาทโดย หจก.ประเสริฐอรชร
การบูรณะครั้งที่ ๖ ปี พ.ศ. ๒๕๕๓ พระครูปริยัตยาธิคุณเจ้าอาวาสวัดสะตือองค์ปัจจุบัน ร่วมกับนายณรงค์ อ่อนสอาด รองผู้ว่าราชการจังหวัดพระนครศรีอยุธยา และผู้อำนวยการศิลปากรที่ ๓ จังหวัดพระนครศรีอยุธยา กำลังดำเนินการประชุมและวางแผนชี้แจงแนวทางการบูรณะเพื่อซ่อมแซมรอยร้าวครั้งใหญ่ โดยลอกสี และจะทำการกระเทาะปูนเก่าที่หมดคุณภาพออกโดยฉาบปูนตำแบบโบราณ
ภูมิภาฑิต นิตยารส
ภูมิภาฑิต นิตยารส (ชื่อเดิม:เหมวรรษ นิตยารส) เป็นนักแสดงชายชาวไทย ชื่อเดิมคือ เหมวรรษ และเปลี่ยนเป็น "ภูมิภาฑิต" เกิดเมื่อ 28 มิถุนายน พ.ศ. 2531 ที่จังหวัดมหาสารคาม เป็นนักแสดงในสังกัด บริษัท กันตนา กรุ๊ป จำกัด (มหาชน) เคยเข้าประกวดโครงการสู่ฝันปั้นดาว (พ.ศ. 2550) เข้ารอบ 15 คนสุดท้าย และชนะเลิศโครงการ Star Search by Kantana Training Center (พ.ศ. 2554) จบการศึกษา คณะพาณิชยศาสตร์และการบัญชี มหาวิทยาลัยธรรมศาสตร์
จอห์น เคล
จอห์น เดวีส์ เคล (John Davies Cale) เกิดวันที่ 9 มีนาคม ค.ศ. 1942 เป็นนักดนตรี นักประพันธ์เพลง โปรดิวเซอร์เพลง ชาวเวลส์ เป็นหนึ่งในผู้ก่อตั้งวงแนวเอกซ์เพอริเมนทอลร็อก ที่ชื่อ เดอะเวลเวตอันเดอร์กราวด์
ผลงานของเขาเป็นที่รู้จักกับงานดนตรีร็อก เคลยังทำงานในหลากหลายแนวเพลง ตั้งแต่ออกจากวง เดอะเวลเวตอันเดอร์กราวด์ ในปี ค.ศ. 1968 เขาออกผลงานอัลบั้มราว 30 ชุด ผลงานเดี่ยวที่เป็นที่รู้จักเช่น "Paris 1919" และนำเพลงของเลโอนาร์ด โคเฮน เพลง "Hallelujah" มาทำใหม่ ในกลางคริสต์ทศวรรษ 1970 เขามีงานอัลบั้มไตรโลจี ที่ชื่อ "Fear", "Slow Dazzle", และ "Helen of Troy"
เคลทำงานเป็นโปรดิวเซอร์และร่วมงานกับ ลู รีด, ลา มอนเต ยัง, จอห์น เคจ, เทอร์รี ไรลีย์, เฮกเตอร์ ซาซู, เครน, นิก เดรก, ไมก์ เฮรอน, เควิน อาเยอส์, ไบรอัน อีโน, แพตตี สมิท, เดอะสตูกส์, เดอะโมเดิร์นเลิฟเวอส์, อาร์ต เบิร์กแมนน์, แมนิกสตรีตพรีชเชอส์, มาร์ก อัลมอนด์, เอเลเนต์ออฟไครม์, สควีซ, แฮปปีมันเดส์, แอลซีดีซาวด์ซิสเตม, เดอะรีเพลสเมนส์ และซูซีแอนด์เดอะแบนชีส์
เคลมีชื่ออยู่ในหอเกียรติยศร็อกแอนด์โร ในปี 1996 ในฐานะสมาชิกวง เดอะเวลเวตอันเดอร์กราวด์
อะโดบี ฟรีแฮนด์
อะโดบี ฟรีแฮนด์ () เดิมชื่อ แมโครมีเดีย ฟรีแฮนด์ () เป็นโปรแกรมประยุกต์สำหรับสร้างภาพกราฟิกส์เวกเตอร์แบบสองมิติ ซึ่งเน้นเป็นหลักในการประกอบอาชีพ ,เผยแพร่เดสก์ทอป และสร้างเนื้อหาบนเว็บ
การพัฒนาได้ถูกยกเลิกไป แต่ยังคงขายในรุ่นสำหรับไมโครซอฟท์ วินโดวส์ และแมคโอเอสเท็น มีให้บริการในภาษาอังกฤษ, เยอรมัน, จีน (แบบดั้งเดิมและแบบง่าย), ฝรั่งเศส, อิตาลี, ภาษาญี่ปุ่น, สเปน และสวีเดน
ปลาค้อถ้ำพระไทรงาม
ปลาค้อถ้ำ (ชื่ออังกฤษ : "Smart's Blind Cave Loach" ชื่อวิทยาศาสตร์ : "Schistura Deansmarti Vidthayanon & Kottelat 2003)"
ลักษณะคล้ายปลาค้อทั่วไป แต่ลำตัวสีชมพูซีดและโปร่งแสงสามารถเห็นอวัยวะภายในได้เล็กน้อย มีปากเล็ก บริเวณปากบนและปากล่างจะมีหนวดอย่างละ 2 เส้น โดยหนวดตรงปากบนจะยาวกว่าหนวดตรงปากล่าง ตาเล็กมากและจมอยู่ภายในหัวซึ่งเป็นการปรับสภาพในสภาพที่มีแสงน้อยเพราะอยู่ในถ้ำ ครีบอกบางมากจนสามารถมองทะลุครีบอกได้ อาศัยอยู่ตามซอกหินโดยคอยจับแพลงก์ตอนหรือปรสิตที่อยู่ในถ้ำกิน
โดยทั่วไปปลาชนิดนี้จะโตเต็มที่ได้ประมาณ 12-15 เซนติเมตร
ขณะนี้พบได้เฉพาะในถ้ำพระไทรงาม อำเภอเนินมะปราง จังหวัดพิษณุโลก โดยยังไม่มีรายงามพบในสถานที่อื่น
อาศัยอยู่เฉพาะในถ้ำ
http://www.siamensis.org/category/tags/%E0%B8%9B%E0%B8%A5%E0%B8%B2%E0%B8%84%E0%B9%89%E0%B8%AD%E0%B8%96%E0%B9%89%E0%B8%B3%E0%B8%9E%E0%B8%A3%E0%B8%B0%E0%B9%84%E0%B8%97%E0%B8%A3%E0%B8%87%E0%B8%B2%E0%B8%A1
วิรัช ชาญพานิชย์
นายวิรัช ชาญพานิชย์ หรือที่รู้จักกันดีในชื่อ บิ๊กก๊อง หรือ บิ๊กกร๊อง (เกิด 2 มกราคม พ.ศ. 2493) อดีตประธานฝ่ายเทคนิค อดีตผู้จัดการฟุตบอลทีมชาติไทย อดีตอุปนายกสมาคมฟุตบอลแห่งประเทศไทย เคยประกาศตัวลงสมัครรับเลือกตั้งเป็นนายกสมาคมฟุตบอลแห่งประเทศไทย แข่งกับนายวรวีร์ มะกูดี ในปี พ.ศ. 2553 และ พ.ศ. 2556
เกิดที่จังหวัดอุบลราชธานี จบชั้นมัธยมปลายจากโรงเรียนสวนกุหลาบวิทยาลัย จบวิศวกรรมศาสตร์จาก สถาบันเทคโนโลยีมาปัว ประเทศฟิลิปปินส์ จากนั้นทำงานรับเหมาก่อสร้างงานระบบวิศวกรรม โดยเปิดบริษัทชื่อ บริษัท โปรเซสเอ็นจิเนียริ่ง ซัพพลาย จำกัด (PESCO) ดำรงตำแหน่งประธานบริษัท นายวิรัชเริ่มเข้ามามีส่วนร่วมในการบริหารฟุตบอลทีมชาติไทย ตั้งแต่ปี พ.ศ. 2535 โดยมีความสนิทสนมกับ "บิ๊กหอย" นายธวัชชัย สัจจกุล ซึ่งเป็นรุ่นพี่ที่โรงเรียนสวนกุหลาบวิทยาลัย และที่สถาบันเทคโนโลยีมาปัว
ช่วงที่บริหารฟุตบอลทีมชาติไทย มีผลงานทำให้อันดับโลกฟีฟ่าของไทย ขึ้นจากอันดับต่ำกว่า 100 ขึ้นสูงสุดที่อันดับ 41 และชนะเลิศฟุตบอลซีเกมส์ 5 ครั้ง
ในปี พ.ศ. 2554 นายวิรัช ชาญพานิชย์ ลงสมัครรับเลือกตั้งเป็นนายกสมาคมฟุตบอลแห่งประเทศไทย โดยได้รับการสนับสนุนจากกลุ่มสโมสรฟุตบอลชลบุรี ในปี พ.ศ. 2556 นายวิรัชได้ประกาศตัวลงสมัครอีกครั้ง โดยได้รับการสนับสนุนจากกลุ่มสโมสรฟุตบอลชลบุรี กลุ่มสโมสรฟุตบอลบุรีรัมย์ ยูไนเต็ด และกลุ่มของนายวิจิตร เกตุแก้ว ทั้งนี้ได้แถลงนโยบายว่าจะพัฒนาฟุตบอลทีมชาติไทยให้สามารถผ่านเข้าฟุตบอลโลกรอบสุดท้าย มีการประชาสัมพันธ์ผ่านสื่อโซเชียลเน็ตเวิร์ก เช่น ยูทูบและเฟซบุ๊ก โดยใช้คำขวัญว่า "เราจะไปบอลโลกในชาตินี้"
เดอะเวลเวตอันเดอร์กราวด์
เดอะเวลเวตอันเดอร์กราวด์ () เป็นวงดนตรีร็อคสัญชาติอเมริกัน ก่อตั้งวงในนิวยอร์กซิตี มีผลงานระหว่างปี ค.ศ. 1964 ถึง 1973 ในช่วงแรกพวกเขาประสบความสำเร็จในระดับหนึ่ง , ต่อมาพวกเขาได้รับการยอมรับว่าเป็นหนึ่งในวงดนตรีที่มีความสำคัญและมีอิทธิพลต่อยุคสมัยอีกด้วย พวกเขามีผู้จัดการวงในระยะชั่วครู่อย่าง แอนดี วอร์ฮอล ได้ให้บ้านของเขา The Sliver Factory เป็นสตูดิโอของวง และ Exploding Plastic Inevitable ซึ่งเป็นสถานที่จัดการแสดงคอนเสริ์ตของวอร์ฮอล ในระหว่าง ค.ศ. 1966 ถึง ค.ศ. 1967 และมักจะมีทัศนคติติดลบมาจู่โจมเพลงของพวกเขาอยู่สม่ำเสมอ อย่างไรก็ตามแนวเพลงพวกเขาก็ได้รับพัฒนาแนวเพลงเป็น พังก์ร็อก และ อัลเทอร์เนทีฟ ในปัจจุบัน
อัลบั้มเปิดตัวของพวกเขา "The Velvet Underground & Nico" (1967) ที่ได้นักร้องชาวเยอรมัน Nico มาร่วมร้องและช่วยเหลือในอัลบั้ม ในปี 2004 นิตรสารโรลลิงสโตนได้จัดอันดับ 100 ศิลปินที่ยอดเยี่ยมตลอดกาล อยู่ที่ลำดับ 19 ใน "100 ศิลปินที่ยอดเยี่ยมตลอดกาล" เดอะเวลเวตอันเดอร์กราวด์ยังถูกเสนอชื่อเข้าชิง หอเกียรติยศร็อกแอนด์โรล ในปี 1996 โดย แพตติ สมิธ
เซือง ทู เฮือง
เซือง ทู เฮือง () เกิดเมื่อ พ.ศ. 2490 ที่จังหวัดท้ายบิ่ญ มารดาเป็นครู บิดาเป็นทหาร เฮืองสมัครเป็นสมาชิกกลุ่มยุวชนของพรรคคอมมิวนิสต์ เมื่อ พ.ศ. 2510 ขณะเป็นนักศึกษาที่วิทยาลัยศิลปะและได้เข้าร่วมรบในสงครามเวียดนาม โดยเป็นฝ่ายจัดการแสดงเพื่อความบันเทิงแก่ทหารเวียดนามเหนือ และการลำเลียงอาวุธไปตามเส้นทางโฮจิมินห์ เฮืองแต่งงานเมื่อ พ.ศ. 2511 ระหว่างที่ยังร่วมรบในสงคราม หลังสงคราม เฮืองทำงานเป็นนักเขียนบทภาพยนตร์ให้กับโรงถ่ายภาพยนตร์ที่ผลิตภาพยนตร์เกี่ยวกับชัยชนะในสงครามเวียดนาม ต่อมา ใน พ.ศ. 2525 บทละครแนวเสียดสีของเฮือง ไม่ผ่านการตรวจสอบจากรัฐบาล ทำให้เฮืองเริ่มมีบทบาทในการเรียกร้องเสรีภาพในการแสดงความคิดเห็น
เรื่องสั้นเรื่องแรกของเฮืองคือ “แผ่นดินของหญ้า” ได้รับการตีพิมพ์ใน พ.ศ. 2525 ต่อมา เฮืองได้เขียนนวนิยายซึ่งได้รับความนิยมจากผู้อ่านมากคือ “เรื่องราวของความรักก่อนรุ่งสาง” “การเดินทางของวัยเด็ก” จนถึงเรื่องที่สามคือ “สวรรค์ของคนตาบอด” ที่ตีพิมพ์ใน พ.ศ. 2531 นิยายเรื่องนี้ของเฮืองถูกสั่งห้ามเผยแพร่ และทำให้เฮืองถูกขับออกจากพรรคคอมมิวนิสต์เวียดนามใน พ.ศ. 2533 และถูกจำคุกใน พ.ศ. 2534 ด้วยข้อหาพยายามนำต้นฉบับนวนิยายของตนเองออกนอกประเทศ แต่เมื่อถูกกดดันจากนานาชาติจึงได้รับการปล่อยตัว
หลังจากนั้น เฮืองใช้ชีวิตอยู่ในฮานอย แต่ยังมีเจ้าหน้าที่ของรัฐบาลควบคุมอย่างใกล้ชิด ผลงานของเฮืองไม่ได้รับอนุญาตให้ตีพิมพ์ในเวียดนาม แต่ได้ตีพิมพ์ในฝรั่งเศสและสหรัฐ และได้แปลเป็นภาษาต่างประเทศ เช่นเรื่อง “ความทรงจำฤดูใบไม้ผลิ” “ว่างเปล่า” เฮืองย้ายไปอยู่ที่ปารีส ประเทศฝรั่งเศสตั้งแต่ พ.ศ. 2549
มนธิรา ราโท. วรรณกรรมเวียดนามหลังปี ค.ศ. 1975. กรุงเทพฯ : สำนักพิมพ์แห่งจุฬาลงกรณ์มหาวิทยาลัย, 2553, หน้า 183-189.
ปลาสายรุ้ง
ปลาสายรุ้ง (ชื่ออังกฤษ : Blue-banded Whiptail ชื่อวิทยาศาสตร์ : Pentapodus setosus)
ลำตัวแบนข้าง ปากแหลมและกว้าง มีเกล็ดอยู่บริเวณปลายสุดของหัว มีฟันแหลมซี่เล็กๆ ซึ่งแสดงถึงนิสัยในการกิน พื้นลำตัวมีสีเทาอมเหลือง โดยปัจจุบันนี้ได้มีการฉีดสีต่างๆ เข้าไปในตัวปลาซึ่งทำให้ปลามีสีสันที่สวยงามและขายเป็นปลาสวยงาม ครีบหางเว้าลึก ปลายแพนหางด้านบนเป็นเส้นสีดำ มีจุดสีดำอยู่ที่โคนครีบหาง
อยู่ตามหน้าดิน พบได้ในร้านที่มีการขายปลาสวยงาม
กินพืชน้ำ สัตว์ขนาดเล็กและซากพืชซากสัตว์
เป็นปลาขนาดเล็ก โดยมีขนาด 2-3 เซนติเมตร
นิยมเลี้ยงเป็นปลาสวยงาม
เป้า ซานเหนียง
เป้า ซานเหนียง () เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นลูกสะใภ้ของกวนอู และเป็นภรรยาของกวนสก
เป้า ซานเหนียง นักรบสาวสวยผู้ที่จะยอมแต่งงานกับบุรุษที่สามารถเอาชนะตนได้เท่านั้น ความรักของทั้งสองจึงกลายมาเป็นตำนานและเป็นเรื่องที่ชาวจีนนำมาแสดงละครกันมากเรื่องหนึ่ง
อุดม เหลืองเพชราภรณ์
อุดม เหลืองเพชราภรณ์ (ชื่อเล่น: ดม; พ.ศ. 2499 — ) เป็นนักกีฬาแบดมินตันระดับแถวหน้าชาวไทย รวมถึงเป็นผู้ฝึกสอนนักกีฬาแบดมินตันทีมชาติไทย และใน พ.ศ. 2555 เขาได้รับเลือกให้เป็นหนึ่งในผู้เข้าชิงรางวัล "สยามกีฬาอวอร์ดส์" ครั้งที่ 7 สาขาผู้ฝึกสอนยอดเยี่ยม
อุดม เหลืองเพชราภรณ์ เป็นแชมป์ของประเทศไทยใน พ.ศ. 2521, 2522 และ 2533 ของประเภทชายเดี่ยว ใน พ.ศ. 2522 เขาได้รับรางวัลเหรียญเงินของประเภทเดียวกันนี้ในซีเกมส์ 1979 โดยเป็นฝ่ายแพ้ต่อฮัสโอโม อาร์บี จากประเทศอินโดนีเซียในรอบชิงชนะเลิศ และในการแข่งขันแบดมินตันชิงแชมป์โลก 1979 เขาได้อันดับเก้าในประเภทชายเดี่ยว
อุดม เหลืองเพชราภรณ์ เป็นผู้ฝึกสอนนักกีฬาแบดมินตันทีมชาติไทย โดยในเดือนเมษายน พ.ศ. 2556 มีผลงานด้านการฝึกสอนให้แก่นักกีฬาชุดรองแชมป์เอเชียต้าคัพ 2013 จากนั้น ในเดือนพฤษภาคมของปีเดียวกันนี้ เขายังเป็นผู้ฝึกสอนนักกีฬาที่เข้าแข่งขัน สุธีรมานคัพ 2013 ณ ประเทศมาเลเซีย ที่ซึ่งทีมสามารถเข้าสู่รอบรองชนะเลิศได้เป็นครั้งแรกในประวัติศาสตร์
มา วัน ค้าง
มา วัน ค้าง (Ma Văn Kháng) เป็นนามปากกาของดิง จ่อง ดว่าน (Đinh Trọng Đoàn) เกิดเมื่อ 1 ธันวาคม พ.ศ. 2479 ที่ฮานอย เขาเคยเป็นทหารในสงครามอินโดจีนครั้งที่ 1 และสงครามเวียดนาม ต่อมาเข้าเรียนในวิทยาลัยฝึกหัดครู แล้วเข้ามาเป็นครูสอนในโรงเรียนมัธยมในจังหวัดหลาวก่ายทางภาคเหนือของเวียดนาม จนได้เป็นอาจารย์ใหญ่ ต่อมา ใน พ.ศ. 2519 ได้ไปทำงานที่สำนักพิมพ์ลาวด่ง
เนื่องจากเขามีประสบการณ์ในการทำงานกับชนกลุ่มน้อยในฐานะครู เขาจึงเขียนหนังสือที่มีเนื้อหาเกี่ยวกับชนกลุ่มน้อย นวนิยายเรื่อง “ฤดูใบไม้ร่วงในสวน” ได้รางวัลยอดเยี่ยมจากสมาคมนักเขียนเวียดนามและได้รางวัลซีไรต์ด้วย ผลงานที่โดดเด่นของเขาอีกเรื่องคือ “การแต่งงานที่ไม่จดทะเบียน” ตีพิมพ์เมื่อ พ.ศ. 2532 ซึ่งตีแผ่ปัญหาทางการศึกษาของเวียดนาม